Zentro Korporatiboak bertan behera utzi ditu bere instalazioetarako bisitak — TUlankide MONDRAGON\nZentro Korporatiboak bertan behera utzi ditu bere instalazioetarako bisitak\nEgoitza korporatiboko langileen lan-bidaiak bertan behera utzi dira, eta osasun-agintarien prebentzio-neurriak jarraitzea gomendatzen da.\nMONDRAGONeko korporazio-zentroak, covi-19ak sortutako egoeraren bilakaera ikusita, prebentzio neurri batzuk hartu ditu birusa kutsa ez dadin.\nAlde batetik, instalazioetara egindako bisita guztiak bertan behera utzi ditu eta, era berean, egoitza korporatiboko langileen lan-bidaiak bertan behera utzi ditu, baldin eta bi kasuetan "behar-beharrezkoa" ez bada.\nBestalde, 6 pertsona baino gehiagoko bilerak ekiditea gomendatzen da, baita segurtasun tartea mantentzea, metro batetik gora.\nZentro korporatiboaren zuzendaritzak uste du momentuz posible dela lana ohiko lanpostuetatik egitea, baina langile guztiei telelana egiteko beharrezko baliabideak ere ezarri ditu.\nAzkenik, zentro korporatiboak nabarmendu du "osasun-agintarien prebentzio-gomendioak jarraitu behar direla", eta "neurri horiek salbuespenezko egoerari aurre egiteko direla". Eta, honen aurrean pertsona guztien erantzukizuna eskatzen da "kooperatibei eman beharreko zerbitzua behar bezalakoa izan dadin".\n2020ko albisterik garrantzitsuenak begiratu batean\nUrtekarian eta laburpen bideoan pasa den urtean gure kooperatibetan notizia izan dena jaso dugu. Zentzu guztietan, COVID-19aren pandemiak eragin zuzena izan du 2020ko jardueran.\n“COVID-19 eta ondoren zer?” liburuan, pandemiaren ondorioak eta erronkak aztergai\nBergarako Telesforo Monzon Euskal Herrigintza Laborategiak argitaratu du eta 30 ekarpen jasotzen dira. Iñigo Iñurrategi, MONDRAGON Taldeko Heziketa Kooperatiboko koordinatzaileak, kooperatibismoari buruz idatzi du.\n245.000 bisitatik gora jaso ditu tulankide.com-ek 2020an zehar\n2020an zehar 245.030 sesio egin dituzte tulankide.com-eko erabiltzaileek, eta bisita horietan 420.000 orrialdetik gora bistaratu dituzte. Hizkuntzari dagokionez, nabarmenki igo dira euskaraz egindako bisitak.\nMONDRAGON Zentro Korporatiboak BIKAIN ziurtagiri gorena jaso du\nAtzokoan egin zen Bilbon, Euskalduna Jauregian, aurtengo Bikain ziurtagiriaren banaketa. Euskara sustatzeko bidea landu duten 18 entitatek jaso zuten Bikain ziurtagiria, horien artean MONDRAGONek.


Pandemiarekin konforme ez dagoen 'Aitzaking' pertsona topatu dute - Irutxuloko Hitza : Irutxuloko Hitza\nIritsi da denboraldiko seigarren esketxa: Aitzaking. Atzean Zuloa Youtubeko kanalean ikusgai dago. Pandemiarekin konforme ez dagoen pertsona batekin egin dute topo, eta ezarritako neurriei aurre egiteko hainbat arrazoi ematen ditu. “Zuk esan behar didazu nik zer egin dezakedan eta zer ez? Ez”.\nBagera elkarteak eta Hiru Damatxok sortutako proiektua da Atzean Zuloa, eta laugarren denboraldian daude: ostiralero zabaltzen ari dira umorezko esketxak, martxoaren 12ra arte. Orain arte plazaratutako guztiak Atzeanzuloa.eus webgunean daude ikusgai.


XVII. mendeko eraikina da, eta Pizkundeko eta Barrokoko arkitektura ezaugarriak ditu. Latindar gurutzeko oinplanoa du, baita bi atal angeluzuzenez osatutako nabe bat ere. Barrualdean, arkuteria handi baten gainean, korua dago. Kanpandorreak lau angeluko oinplanoa du, eta 25 metro garai. Kanpandorreari atxikita daude sakristia, bataiotegia eta zurezko arkupe handi bat, eraikinaren eskuaira bat besarkatzen duena eta sarrera babesten. Arkupe horren gainean murgiarren armarria dago. Murgiarren jauregia elizari atxikitzen zaio oin angeluzuzena duen gorputz baten bitartez, bertako balkoi sotil bat gurutzaduran agertzen da.\nBigarren karlistaldian, elizako erretaula nagusia suntsitu zen, eraikineko beste hainbat zati bezala. 1888. urtean Donostiako San Bizente elizatik ekarritako bat jarri zen haren lekuan, baina erretaula zaharraren irudi batzuk gorde ziren. Erretaulan Santa Ana, San Benito, San Inazio eta Jasokundearen irudiak agertzen dira. Horretaz gain, bi aldare ditu alboetan, bata San Isidrorena eta Andre Maria Doloretakoarena bestea. Bigarren horretan Familia Santuaren oihal bat dago, eta murgiarren hilobia.\n↑ «Astigarraga - Monumentu interesgarriak» Astigarragako Udala - astigarraga.eus (Noiz kontsultatua: 2019-09-09).\n↑ «Igokundeko Ama Birjinaren eliza . Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-09-09).


Arautu | Iritzia | Berria\nHarkaitz Canoren Fakirraren ahotsa askok izan du hizpide. Harkaitzek badu trebezia besteoi oharkabean pasatuko litzaigukeenari punta ateratzeko garaian. Eragin egin dit, esaterako, protagonistak ez zuela autoa gidatzea maite kontatzen digun pasarteak. Nahiago izaten zuen gidariaren ondoan joan, aita baitzuen ogibidez txofer, esanetara beti, beti prest.\nEz dakit galtzera doan ofizioa den, baina guk ezagutu izan ditugu txoferrak, ez enpresa batentzat edo bere kabuz kamioia hartuta objektuen garraioan ari zirenak, familia aberatsenak baizik. Zain egongo ziren familiakoren batek noiz bidaia egin behar —aireportura, enpresaren egoitzara, erosketak egitera...— zerbitzuko lanean aritzeko. Ezagutu izan ditugu herriko recadistak ere, furgoneta txiki batean egunero herritik hiribururako bidea egiten zutenak, enkargatutako pakete txiki eta horrelakoen eraman-ekarrian. Eta taxistak ez ziren kokota soilik. Familiaren batek urrutiko senitartekoak bisitatu behar bazituen, taxistak familiakoekin emango zuen eguna, pasira eta otordu, taldean bat gehiago.\nTaxistak hautsak harrotzen ari dira orain. Edonork eta edonola euren lan arloan muturrik ez sartzeko eskatzen dute. Mundua konplikatu egin dugu. Edonon sumatzen da hori...


Barents edo Barents itsasoa (norvegieraz: Barentshavet; errusieraz: Баренцево море, Barentsevo More) Ozeano Artikoaren zatia da, ipar Norvegia, Zembla Berria uhartea eta ipar Errusiaren artean dagoena.\nHistorian zehar beste izen batzuk izan ditu. XVI. mendeko mapetan Murmanskeko itsasoa (errusieraz: Мурманское море, Murmanskoye More) zeritzoten. Egungo izena 1853an erabili zen aurrenekoz, Willem Barents, XVI. mendeko herbeheretar esploratzailearen omenez. 2000ko abuztuaren 12an, itsas honetan hondoratu zen K-141 Kursk errusiar urpekontzi nuklearra.


12. jarduera: Artelanen bidez komunikatzen | Txanela\n12. jarduera: Artelanen bidez komunikatzen\nIdeia, sentimendu, egoera edota sentsazio bat artelan baten bidez adieraz dezatela eskatuko diegu haurrei. Gogoratu kolorearen erabileraz, lerroen erabileraz, konposizioaz... egin dugula lehenago gogoeta. Artelana egin ondoren, haur bakoitzak zer komunikatu nahi izan duen adierazi behar du, ahoz, eta hori komunikatzeko zertaz baliatu den. Izenburu bat daramatela (Artea komunikazio-tresna, adibidez), ikastolako pasilloan haur guztien lanak aldamenean idatzirik duela jarriko ditugu, bakoitzak adierazi nahi duena aldamenean idatzirik duela, edo guztien bilduma egingo dugu, haurrek, nahi izanez gero, txandaka etxera eraman dezaten. Aurrerago, erakusketan jarriko ditugu, txikiei erakusteko.\nIkasleen lanekin irakasleak aurkezpen bat prestatzea ideia ona da. Horretarako, ikasleen lanak eskanerrean pasatu behar dira, eta, ondoren, aurkezpenean, txertatu. Ikasleen azalpenei dagokienez, polita litzateke diapositiba bakoitzean testu-kutxa bat txertatzea, eta, jarraian, ikasle bakoitzak, txandaka, bere azalpena idatziz jartzea.\nLan guztia bukatu ondoren, web-gunean zintzilikatuko dugu, Ikasleen Txokoan, beste ikastoletako haurrek ikus eta irakur dezaten.\nIkasleek norberaren eta besteen aurkezpenak ikus ditzakete.


Pultsu Oximetroa Txina fabrikatzailea - Meiyunsheng\nEtxea > Pultsu Oximetroa\nMeiyunsheng pultsu oximetroaren fabrikazio profesionala da, harremanik gabeko termometro infragorriak. Kontaktu gabeko termometro infragorrien fabrikatzaile asko egon daitezke, baina ez dira berdinak pulsometro oximetroa ¼ Œ Inontagarriak ez diren termometro infragorrien fabrikatzaileak. Gure espezializazio profesionala Pulse oximetroa fabrikatzeko. 10+ urte.\nHauhatz-puntapultsu oximetroazure bihotzak oxigenoa gorputzean zehar nola ponpatzen duen egiaztatzea da. Ospitalean dauden bitartean odoleko oxigeno mailan eragina izan dezaketen edozein motatako egoerak dituzten pertsonen osasuna kontrolatzeko erabil daiteke.\nEskuko pultsu oximetroa\nEskuko pultsu oximetro honek zure bihotzak oxigenoa gorputzean zehar nola ponpatzen duen egiaztatzeko da.\nHatz puntako pultsometro hau zure bihotzak oxigenoa gorputzean zehar nola ponpatzen duen egiaztatzeko da.\nPultsu Oximetroa China factory - Meiyunsheng fabrikatzailea. Kalitate handiko eta merkea Pultsu Oximetroa erosi nahi al duzu? Jarri gurekin harremanetan, handizkako prezio baxua Pultsu Oximetroa izango dugu stockean. Ongi etorri zure eskaera masibora, deskontu zehatza dugu zuretzat. Txinan egindako konfiantza, fidatu gurekin! Jarri gurekin harremanetan prezioen zerrenda eta aurrekontua lortzeko.


Mehryn Kraker estatubatuarrak Donostian jarraituko du datorren denboraldian | Sports | Naiz\nIDK Euskotren taldearekin kontratua luzatzea erabaki du eta eskertuta agertu da «bigarren aukera» hau jasotzeagatik. «Taldeak asko lagundu dit eta konfiantza hori itzuli nahi dut», adierazi du hegalekoak.\nKraker, Gernikaren aurkako derbian (Jaizki FONTANEDA / FOKU)\nMehryn Kraker hegaleko estatubatuarrak IDK Gipuzkoa taldean jarraituko datorren denboraldian. Krakerrek 25 urte ditu, 1'83 metroko garaiera, eta iaz iritsi zen Donostiara Cadi La Seu taldean bi urtez jokatu eta gero.\n«Azken denboraldia ez zen guk nahi bezala hasi, gora-beherta asko izan genituen, baina denok batera jarraitu genuen lanean, eta hori asko baloratzen dut. Amaieran hobeto ari ginen baina zoritxarrez denboraldia bertan behera gelditu zen. Frustrantea izan da, eta horregatik beste aukera bat nahi nuen nire benetako maila erakusteko», adierazi du jokalariak kontratua berritu ostean.\nIDK Gipuzkoan jokatutako lehen denboraldian, Krakerrek 6,7 puntu sartu zituen partidako bataz beste, 30 hiruko 22 neurketetan, eta 2,8 errebote ere hartu zituen.\n«IDK Euskotren klub handia da, familia bat bezala jokatzen dugu, eta garrantzitsua da eroso sentitzen zaren lekuan egotea. Taldeak asko lagundu dit eta konfiantza hori itzuli nahi dut», gaineratu du.\nHori bai, jokallari estatubatuarrak argi du datorren denboraldia bereziki zaila izango dela, «oso lehiakorra» den Emakumezkoen Ligan. «Ohikoa baino luzeagoa izango da denboraldia eta puntako jokalariak etorriko dira. Baina guk ere indartsu hasi nahi dugu, iazkoa ahazteko».\n«Udan ahalik eta sasoi onenari eusten saiatuko naiz, Donostiara fisikoki eta sikologikoki egoera onenean iristeko. Eskertuta nago bigarren aukera hau eman didatelako», amaitu du Krakerrek.


Itzultzaile onegia — Eibar.ORG | Eibarko peoria\nHemen zaude: Hasiera / Blogak / Amatiño / Itzultzaile onegia\nAmatiño 2012/08/03 18:45\nAtzoko partidatik bueltan Radio Euskadik, Euskadi Irratiak ez bezala, zuzenean eskaini zuen Bielsaren prentsaurrekoa. Ez zen, egia esan, minututan askorik luzatu, baina balirudike nabarmen luze izan zela, erdia inguru kroazieraz izan zen-eta. Esan beharrik ez, jakina, argentinarrak ohi duen gaztelania loratuz bezain geldoz erantzun ziela kazetarien galderei, eta aldamenean zuen itzultzaile kroaziarra saiatu zen saiatu bere lana ondo asko betetzen.\nMinututik gorako erantzunak labur samarrak izan ohi dira bertatik bertara jardun behar duen erantzulearentzat, baina dezente luzeak, ostera, irratiz aditu behar dituen entzulearentzat; are gehiago erantzun bakoitzaren ondotik dagokiokeen itzulpena egin behar izanez gero. Zer esanik ez, hizkuntza guztiz arrotz eta ezezaguna baldin bada.\nNonbait itzulpena naroegia iruditu zitzaion Radio Euskadiren esatariari eta, barrena, pare bat aldiz jo zuen “sakonegitzat” itzulpena (traducción exhaustiva) eta baita behin ausartu ere esaten “itzulpenak ez ote ziren Bielsaren erantzunak baino luzeagoak”; alegia, itzultzailea ez ari ote zen Athletic-en entrenatzaileak zioena baino gehiago esaten.\nSeguru gero minutu luzeko itzulpenak, irratiz eta kroazieraz, ikaragarri astunak suerta daitezkeela baina beldur naiz bertako kazetariaren salaketaren baitan ez ote zegoen beste susmo larriren bat edo beste. Hau da, batetik, pentsatzea itzultzailearen lana ez dela, hain zuzen, itzultzea –ahalik eta zehatzen eta zorrotzen itzultzea--, pasa-misi eginez nork bere kasa laburtzea baino. Eta, bestetik, inoren hizkuntzak norberarenak baino arreta eta begirune gutxiago merezi duela.


-Besteak beste, 500 kilo atun, 300 kilo patata eta 200 txakolin botila kontsumitu dira\n-”Solidaritza Gunea Arrain Azokako espazio oso garrantzitsua da. Bertan lan egin duten boluntarioen lana izugarria izan da eta, horri esker, diru hau tratamendu berezi horiek erostera bideratu ahal izango da”, adierazi du Bermeoko alkate Aritz Abaroak\nBermeon, 2022ko ekainaren 23an.- Aurtengo Arrain Azokako Solidaritza Guneak 9.487 euro bildu ditu. “Oso pozik gaude lortutako emaitzarekin. Honi esker Osasun Sistemaren barruan ordaintzen ez diren 6 eta12 urte bitarteko umeen tratamenduak erosi ahal izango dira. Jakin badakigu askoz gehiago behar dela, baina aportazio bat egitea lortu dugu. Lagungarria izango dela seguru gaude”, adierazi du Bermeoko alkate Aritz Abaroak.\nBesteak beste, 500 kilo atun, 300 kilo patata eta 200 txakolin botila kontsumitu ziren Solidaritza Gunean maiatzaren 20tik 22ra bitartean. “Solidaritza Gunea Arrain Azokako espazio oso garrantzitsua da. Bertan lan egin duten boluntarioen lana izugarria izan da eta Udalaren izenean eskerrak eman nahiko nizkieke. Noski, baita gunean parte hartu duten enpresa eta instituzioei ere. Jende askok laguntza eman du eta oso eskertuta gaude”, jarraitu du.\nSolidaritza gunean parte hartu dute: Caritas, Eutsi Gogor Danok Batera, Sagrado Corazón Ikastetxea, Erroxape Emakumeen Elkartea, Dantzaz Blai, Txo Sevilla dantza taldea, Hurre, Izaro Bikers, BREE, Peña Barrueta elkartea, Barturen harategia, Laspiur okindegia, Anchoas Royo, Llona Inprimategia eta San Pedro Kofradia.\nGainera, Urremendi Landa Garapen Elkarteak, HAZI-k eta Arabarako Errioxako ardoaren ibilbideak antolatutako ekimenetan saldutako sarreren dirua Solidaritza Gunera ere bideratu dute.


Eduardo Puelles - Wikipedia, entziklopedia askea.\nETAk hil zuen polizia nazionala\nEduardo Antonio García Puelles (Barakaldo, 1960ko urtarrilaren 8a - Arrigorriaga, 2009ko ekainaren 19a), Espainiako Polizia Nazionaleko inspektore burua izan zen.\nBarakaldo, 1960ko urtarrilaren 8a\nArrigorriaga, 2009ko ekainaren 19a (49 urte)\nPolizia Merituaren Urrezko Domina\nBarakaldon jaioa, Arrigorriagako Ollargan auzoan bizi izan zen betidanik. 1982an sartu zen polizian, 1993an inspektore bihurtu zen eta 2002an informazioko inspektore buru. Terrorismoari, kale borroka eta ETAri buruzko ikerketak burutu zituen. Bilboko Indautxu auzoan dagoen San Mames Zumarkaleko komisarian egiten zuen lan.\nPuellesek zuzendu zuen azken polizia operazioa Bizkaiko Lea-Artibai eskualdean burutu zen, bertako hainbat gazte atxilotu zituztenean Segiko kideak izatearen akusaziopean. Gazteak bost egunez inkomunikatuta izan zituzten eta tratu txarrak salatu zituzten.\n2009ko ekainaren 21an, goizeko bederatziak inguruan lanera zihoala, ETAk jarritako lapa-bonba batek, lehertu eta bertan hil zen.\n↑ Meticuloso, tenaz y 'euskaldun' Elpais.com, 2009ko ekainaren 21a\n↑ Encarcelan por ser de Segi a seis de los ocho jóvenes de Lea-Artibai[Betiko hautsitako esteka] Gara, 2008ko urtarrilaren 27a\nAlbistea Berria egunkarian.\nAtentatuari buruzko albistea Eitb.com webgunean.[Betiko hautsitako esteka]\nAzken aldaketa 10 otsaila 2021(e)an, 21:36(e)tan\nOrriaren azken aldaketa: 10 otsaila 2021, 21:36.


Musikeneko Hirubi boskoteak kontzertua emango du zapatuan Mutrikuko Santa Katalina komentuan — Mutrikuko Udala\nMusikeneko Hirubi boskoteak kontzertua emango du zapatuan Mutrikuko Santa Katalina komentuan\nMusikeneko Hirubi boskoteak kontzertua emango du zapatuan Mutrikuko Santa Katalina komentuan Emanaldia 20:00etan hasiko da, eta saarera doan izango da; Esapinian zein Euskal Herrian hainbat sari irabazi ditu boskoteak. https://www.mutriku.eus/eu/albisteak/musikeneko-hirubi-boskoteak-kontzertua-emango-du-zapatuan-mutrikuko-santa-katalina-komentuan https://www.mutriku.eus/eu/albisteak/musikeneko-hirubi-boskoteak-kontzertua-emango-du-zapatuan-mutrikuko-santa-katalina-komentuan/@@download/image/foto-2-300x217.jpg\nEmanaldia 20:00etan hasiko da, eta saarera doan izango da; Esapinian zein Euskal Herrian hainbat sari irabazi ditu boskoteak.\nMusikeneko Hirubi boskoteak kamara kontzertua eskainiko du, 20:00etan hasita.\nHirubi boskotea Ane Bidaurrazaga (flauta), Adrian Pulido (oboea), Pablo Davila (klarinetea), Eider Gaztañaga (tronpa) eta Christian Garcia del Campok (fagota) osatzen dute. 2012-2013 ikasturtean hasi ziren lehen urratsak ematen, Musikene Euskal Herriko goi-mailako Musika Ikastegian, Bruno Claverie flauta jotzailearen gidaritzapean. Ordutik aurrera, boskoteak aniztasun handiko obra multzoak landu ditu: estilo klasikokoak, erromantikoak eta XX. mendeko lehen hamarkadetako musikak.\nMaisu handiekin ikasten\nChristian Wetzel, Rodolfo Epelde, Higinio Arrue, Jose Luis Estelles eta Bruno Claverie maisu handiak dituzte irakasle Musikene ikastetxean. Pascual Villaplana, Vincenzo Menghini, Javier Arago edota Martin Frost musikarien ezagutzak jaso dituzte, besteak beste, lanbidearekiko duten maitasuna eta jakituria sakonduz.\nBoskote horretako kide guztiek Espainiako zein Euskal Herriko lehiaketetan hainbat sari irabazteaz gain, Extremadurako Gazte Orkestra (OJEX) edota Euskal Herriko Gazte Orkestran (EGO) parte hartzen dute. Taldeko kide batek Musikeneko orkestrarekin batera bakarlari lanetan aritu izana azpimarragarria izan da.\nBost instrumentu hauen elkar lanaren fruitu den soinu tinbriko fin eta bereizgarria, musika berak sortzen duen magiarekin batera, entzulea Haydnen musika jator eta alaitik hasita, Hindemithen kontrapuntu ozentasunaren kemenetik pasata, Taffanelen erromantizismoz kutsatuta dagoen piezara bidaiatuko da. Estreinazko aukera hau burutzeko boskotea emozio handiz jorratuko den egitarau honetan murgildu da, talde honetarako idatzi diren obrarik esanguratsuenak entzuleari hurbiltzeko nahian. Egungo ikasturtean beren hezkuntza ikasketak Laura Marcos oboe jotzailearen gidaritzapean jorratzen ditu boskoteak.


Derioko umeek aukeratu dituzte Uribe Parkeko zabu berriak - Derio - Aikor.eus\nDerioko umeek aukeratu dituzte Uribe Parkeko zabu berriak\nAikor aldizkaria 2019-03-12 11:46\nUdalak jolasgune berria atonduko du Uribe Parkean. Bertan zein motatako zabuak ipiniko diren erabakitzeko, prozesu parte-hartzaile bat zabaldu du hiru urtetik 11 urtera bitarteko umeen artean. Udalak 120 umeren baino gehiagoren botoa jaso du, eta hau da aukeratu dutena: 114 metro karratuko gaztelu bat. Gazteluan urte bi baino gehiagoko 25 umeentzako lekua egongo da, eta altuera ezberdineko hiru txirrista eta orekari eusteko eta eskalada egiteko elementuak izango ditu.\nLanak udaberrian hasiko dira. Jolasguneak 300 metro koadroko eremua hartuko du, eta beharrotan 88.000 euro ipiniko dituzte. Gainera, Derioko Udalak lizitaziora aterako ditu jolasguneari estalkia ipintzeko lanak, zabuak eguraldia txarra egiten duenean ere erabili ahal izateko eta gurasoen eskariari erantzuna emateko. Lan horietara 150.000 euro bideratuko dituzte.\nJakinarazi dutenez, Derioko Udalak familiei gune seguruagoak eta atseginagoak eskaintzen jarraitzeko asmoa du, eta Uribe Parkeko jolasgune berria horren adierazgarria da. Horri lotuta, aipatu beharra dago azken urteotan Udalak hainbat hobekuntza egin dituela haurrentzako jolasguneetan.\nBestetik, Uribe Parkeko jolasgune berria atontzen denean gaur egungo jolasgunea kenduko da. Azaldu duten moduan, Udala aztertzen dabil bertan skatean eta patinetean ibiltzeko pista ipintzea.


Jarri martxan irudimena eta irabazi vending makina bat\nVending-a aukera amaigabeko mundua da. Pentsatu ezazu oraindik sortu ez den erabilera batean, harritu iezaguzu zure proposamenarekin, eta lortu makina bat eta gure aholkularitza-zerbitzua zure ideia egi bilakatzeko. Ez zaitez moztu, edonork parte hartu baitezake. Zuk ideia pentsatu beharko duzu, eta Urkotronikek ipiniko ditu makina eta aholkularitza.\nIkusi lehiaketaren oinarriak\nAmodio gutunen vending makina bat? Zergatik ez!\nPARTE HARTU ETA IRABAZI: CV hutsa negozio aukera batean bihurtzen dugu\nUrkotroniken beti talentu eta berrikuntzagatik apustu egin dugu. Aukerak sortzeagatik. Eta hau beste adibide bat da. Curriculum hau zure ideiarekin bete, hatzak gurutzatu eta garaipena lortu ideia egi billakatuz. Epea: uztailak 31.\nOnartzen dut lehiaketaren oinarriak eta parte-hartze politika\nIkaslea zara eta 1.000€ eta Urkotroniken praktika-lanak irabazi nahi dituzu? Zergatik ez!\nUrkotronik Vending Lehiaketa Ikasleentzat: inguru osasungarriagoak sortzen dituzten makina jasangarriagoak lortzeko erronka\nUrkotronikek erronka berri bat aurkezten die vending hobea irudikatzera ausartzen diren lanbide-heziketako ikasle guztientzat: zer konponbide bururatzen zaizu inguru osasungarriagoak sortzen dituzten makina jasangarriagoak lortzeko? Urkotronik-en gaztetasunaren eta ideia berrien boterean beti sinetsi dugu. Eta oraingo honetan, inoiz baino entzutetsuago egin nahi dugu.\nIkasleentzako lehiaketaren oinarriak\nVending aipatu, eta Urkotronik-en pentsatu\n35 urte daramatzagu kafe, janari eta bestelako produktuen makinekin lanean, azken teknologia- eta enpresaberrikuntzetan oinarrituz. Aukera zabala eskaintzen dugu, behar handiei erantzuteko..\nVending makinak ikusi\nNBE makinak ikusi\nJanari makinak ikusi\n© Urkotronik, S.A. Polígono Matsaria, 32-1A\nTel.: 943 203 112


Egipto, odoletan - GARA\nberria, I�aki Petxarroman 2013/8/16\nMohamed Mursiren aurkako estatu kolpea eman zuten militarrek agenda propioa baldin badute, garbi dago agenda horrek ez duela laguntzen ez herrialdea baretzen, ez normalizatzen, ez bake egoera batera eramaten. Ehunka hildako utzi dituzte jadanik Mursiren aldeko Anaia Musulmanen protesta kanpalekuak indarrez desegin ondorengo gatazka eta istiluek. (...) Gerra zibilaren mamua ere aipatzen hasi dira aditu eta analista batzuk. Armadaren barruan zatiketaren bat gertatu beharko litzateke horretarako, ordea, haiek baitaukate indarraren monopolioa, eta ez dirudi erraza halako zatiketarik gertatzea Egipton.\nAEBetako gobernuak, itxuraz behintzat, distantzia hartu du militarren kolpearekin, eta atzo Barack Obama lehendakariak Egiptoko Gobernuari mezu hau bidali zion: «Ezin diegu harremanei eutsi orain arte bezala, ikusita bortxakeria erabiltzen dela». Alabaina, gogoratu behar da duela bi aste John Kerry AEBetako Estatu idazkariak nolabaiteko babesa eskaini ziola Mursiren gobernua indarrez egotzi zuen militarren mugimenduari.\nAEBek harreman ona izan zuten Hosni Mubarakekin, eta, beraz, bortxakeriarenak ez dirudi aitzakia serioa. Baina serioa litzateke Egipto gatazkan amiltzea, horrek Ekialde Hurbil osoan izan dezakeen eraginagatik. Eta tartean Israel eta interes ekonomiko handiak egonda, AEBak ez dira geldirik egongo.


Nature eta MIT-ek, EHU-ko fisikoek lan egiten duten Google-en ordenagailu kuantikoa aurkezten dute Nature eta MIT-ek, EHU-ko fisikoek lan egiten duten Google-en ordenagailu kuantikoa aurkezten dute\nHome Gizartea Zientzia Nature eta MIT-ek, EHU-ko fisikoek lan egiten duten Google-en ordenagailu kuantikoa aurkezten...\nNature eta MIT-ek, EHU-ko fisikoek lan egiten duten Google-en ordenagailu kuantikoa aurkezten dute\nEka 10, 2016\nMIT Technology Review aldizkariak, bere izenak adierazten duen bezala Cambridge-eko unibertsitate honetan editatzen dena, Nature aldizkarian argitaratu den artikulua eta Google-ek honen ordenagailu kuantiko bat eraikitzeko proiektuan egiten ari diren aurrerakuntzei buruzko artikulua argitaratu du. Proiektu eta aurrerakuntza honetan, Euskal Herriko Unibertsitateko (UPV/EHU) Quantum Technologies for Information Science ikertzaile taldea (QUTIS) dago tartean sartua eta baita Ikerbasque, zientziarekiko Euskal Fundazioa.\nEHU-ko QUTIS ikertzaile taldea\nEz dago zalantzarik ordenagailu kuantiko baten barruan gertatzen denaren azalpenak gizartearen gehiengoaren eskuz kanpo daudela. Era berean, ordenagailu arrunt batek nola funtzionatzen duenaren azalpena, edota nola goizero etengailu bati eman eta argia piztearen arrazoia. Baina guzti horrek gizakiaren bizitza aldatu izan du eta aldaketa sozial eta ekonomiko bikainak eragin ditu.\nGuk, apalki onartzen dugu ordenagailu kuantikoa zer den ulertzeko, norbaiten azalpena eta pazientzia beharko genukeela.\nBaina hau ez jakiteak ez du esan nahi ez dugula ulertzen teknologia mota hau operativo bihurtzen denean Gizakiaren kalkulu kapazitatean aldaketa iraultzailea izango dela. Azken urteetan sistema informatikoek Moore legea izeneko aurreratze bat jarraituz jasan dituzten aldaketak ikusi ditugu. Lege hau nahiz eta 1965ean sortu eta enpirikoa izan, gure ordenagailuen kalkulu kapazitatearen areagotzearen prozesua azaltzeko erabilgarria izan da.\nOrdenagailu kuantikoa errealitate bihurtzen denean, progresio hau era erradikalean apurtuko du. Gaur eguneko teknologiarekin milioika urteko prozesua beharko lukeen kalkulu bat, minutuetan egiteko beste. La Plata unibertsitatean, bere “Descubriendo la Física” webgunean argitaratutako artikuluan adierazten duen bezala.\nEuskaldunok errekurtso gutxidun herrialde txikia osatzen dugu. Hori dela eta posible (edo ez posible) den besteko esfortsua egin behar dugu bi helbururentzat. Lehenengoa, gure lehengaia garrantzitsuena, perstonak, era hoberenean heztea. Bigarrena, ikerketa eta teknologi zentruak sortzea, zeintzuk ikerketa estrategikoen arloen abangoardian egotea erreztuko digute. Jakina da, ezin dugula hoberenak izan sektore guztietan, baina hurrengo urteei begira estrategiko bezala adierazten diren sektoreetan hobeak edo hoberenak izaten saiatu behar gara.\nDuela denbora, zera galdetzen genuen, euskaldunak berrikuntzan bigarrenak izaten konformatzen dira? Ez dugu uste konformatu behar dugunik, taldeko buru izan behar garelako, gutxienez garrantzitsuak diren sektoreetan. Hori dela eta, inbertsio publikoa baina gehiago pribatua I+G-n giltza da gure etorkizunerako. Era berean, unibertsitate batek ikerketan edo enpresa eta unibertsitatearen arteko kolaborazioa ikerketa horiek garatzearen aldeko apustua.\nQUTIS ikertzaile taldea, hezitako pertsonekin, errekurtsoekin eta proiektuenganako laguntzekin lortu daitekeen adibide argia da. Simulazio kuantikoan eta zirkuitu superkontuktoreekin dauden ordenagailu kuantikoak eta beste teknologia kuantikoekin egin daitezeen gauzen proposamen teorikoen mundo-liderra da. Honek, nazioarte mailan laborategi zientifiko eta teknologikoetan egiten den lanaren oinarritzat beraien ikerketak izatea eragin du. Era berean, adibide argia da gure ikertzail eta instituzioek errekurtso gutxirekin egiteko gai direnarena.\nNota: Informazio hau Euskal Herriko Unibertsitateko (UPV/EHU) Quantum Techologies for Information Science (QUTIS) ikertzaile taldearekin kideen eta Ikerbasque zientziarekiko Euskal Fundazioaren kideen argazkiarekin hasi dugu. Komunikabide batek ere ez du honetaz hitz egingo, edo ez dira kexatuko beste “talde” batek hauetarik baten bat fitxatu izanagatik. Inork ez ditu kaletik geldituko autógrafo bat eskatzeko. Baina hauek dira beste batzuen artean esfortsu handiz gure etorkizuna eraikitzen ari direnak.\nPrevious articleTrenbideko turismoa Euskal Herrian. Paisai sinesgaitzetatik igarotzen diren bidaiak eta gal ezin dezakezun bisita Museo bati\nNext articleDiasporak Argentinan egiten duen lanaren aspektu garrantzitsuena biltzen dituen liburua aurkezten da, “Euskal-Argentinarrak gara”


Arkitektura eta ardoa nahasturik Baigorri upategian - Nafarberri\nHome Hego Nafarroa upategia Arkitektura eta ardoa nahasturik Baigorri upategian\nArkitektura eta ardoa nahasturik Baigorri upategian\nOlatz Enzunza ordua: 23:33 Hego Nafarroa, upategia,\n1997an eraiki zuten Baigorri upeltegia Iñaki Azpiazu arkitektoaren zuzendaritzapean. Mahastiek inguratutako eskenatoki paregabean ekoizten dute kalitate eta izaera handiko ardoa. Ardoa egiteko erabiltzen duten mahatsa beraien mahasti propioetatik ateratzen dute eta, ondoren, kontrol prozesu zorrotza jarraitzen du. Gainera, aukeraketa eta bibrazio mahai batetik pasatzeak eta tobera eta bonba ez erabiltzeak kalitate handiko ardoa ekoizten du. Upeltegi honetako aliati handiena grabitatea da.\nArgazkia: bodegasbaigorri.com webguneari esker\nUpeltegia asteartetik larunbatera bisita daiteke, 11:00etatik 13:30etara eta aurretiaz ordua eskatuz. Bisita horretan kupelak eta mahastiak ikus daitezke aldi berean.\nBideoa: Baigorri upategiko orrialdeari esker


Hizkuntza gutxituen aldeko legea onartuta hura aplikatzea borrokatu beharko da orain – Guraso.eus\nHizkuntza gutxituen aldeko legea onartuta hura aplikatzea borrokatu beharko da orain\nFrantziako Asanbleak apirilaren 9an onartu zuen ‘Molac legea’ moduan ezagutuko den Hizkuntza gutxituen aldeko legea. Urrats historikotzat jo dute Ipar Euskal Herriko talde euskaltzaleek; izan ere, esparru finko eta koadro sendoago bat emango dio euskararen irakaskuntzari.\nGobernuaren borondatearen kontra egin du aurrera Bretainiako diputatu Paul Molac-en lege proposamenak. Hain zuzen ere, aldeko 247 boto eta kontrako 76 jaso zituen Asanblean.\nHizkuntza gutxituak ez dira frantsesak duen aitortza mailara helduko, baina urrats garrantzitsua da kontuan hartuta orain arteko egoera zein izan den eta legeak ekarriko dituen neurriak. Hain zuzen ere, 75 bat hizkuntza gutxitu daude Frantziar estatuan, eta horiek sustatzeko eta babesteko tresna izango da lege berria.\nHiru neurri nagusi\nLegeak, besteak beste, murgiltze eredua legeztatzen du, eta iparraldeko hezkuntza publikoan euskara ikasteko eskubidea babestuko du aurrerantzean. Euskara ikasteko gastuak ere finantzatu egingo dira, eta diru-laguntzak jasotzeko aukera izango da. Gainera, seinale elebiduna ezartzea arautuko du.\nSeaska ikastolen elkarteko zuzendari Hur Gorostiagak azpimarratu du Seaskak 52 urte daramatzala murgiltze eredua praktikan jartzen, baina hitzarmen bat besterik ez zuela Hezkuntza Ministerioarekin eta Euskararen Erakunde Publikoarekin.\nBestelako datuak ere eman ditu. Ipar Euskal Herrian haur hezkuntzako ikasleen %40ak ikasten du B edo D eredua. Lehen hezkuntzan %30 inguruk. Bigarren hezkuntzan, berriz, kolegio mailan gutxik eta lizeo mailan oraindik gutxiagok.\nEuskal eragileak pozik\nEuskal Konfederazioak Ipar Euskal Herriko talde euskaltzale guztiak elkartzen ditu. Bertako ordezkari Sebastian Castet-ek adierazi du hemendik aurrera Ipar Euskal Herriko eskola publiko guztiek eskaini beharko dutela euskarazko irakaskuntza. Historikotzat jo du erabakia. Balorazio berdina egin du Euskal Elkargoko presidente Jean-René Etchegarayk\nUrrats garrantzitsua dela ezbaian jarri gabe oraindik ere bide luzea dagoela ohartarazi du Seaska ikastolen elkarteko zuzendari Hur Gorostiagak.\nGogoan izan du legea Gobernuaren borondatearen kontra irten dela aurrera, eta gerta daiteke baliabideak jartzeko unean Gobernua bera oztopo izatea.\nHorrekin batera batek baino gehiagok ekarri dute gogora euskal ikasleek frantsesez idatzi behar dituztela, oraindik ere, azterketa gehienak; izan ere, Baxoa euskara egin ahal izateko aldarrikapenak hor jarraitzen du.\nEgiari zor urrats honekin gertuago dago aldarrikapen hori ere lortzea.\nIruzkinik ez "Hizkuntza gutxituen aldeko legea onartuta hura aplikatzea borrokatu beharko da orain"


Kontrakantxatik – 3 orrialdea – Juan Ignazio Zulaika\nJuan Ignazio Zulaika\nPerlak, kolpeak, musuak…\n2018-03-30 / Juan Ignazio Zulaika / 0 Comments\nDonostia, martxoak 30. Kaixo Jon. Gaur, liburu bati buruz hitz egingo dizut. Perlak, kolpeak, musuak, traizioak, du titulua. Joxe Mari Iturralde da egilea, Tolosan (Gipuzkoa) jaioa 1951an. Iturralderen gurasoak, Tolosan bizi ginen garaian ezagutu nituen. Ultramarino denda txiki bat zeukaten gure auzoan, etxetik gertu. Amak esaten zidan: “Zoaz denda txikira eta ekarri hau eta hau”… Egunero erosten genuen zerbait, eta ordaindu, hamabostean behin. Iturralderen amak paper mutur batean, lapitzez, zenbakiz zerrenda luze baten gehikuntza egingo zuen. Bitxia da Jon, nire haurtzaroan pentsatzen nuen janari denden jabeak aberatsak zirela. Hainbeste fruitu, barazki, kontserba, sardina-zahar kutxa biribilak, edariak… Bai, aberatsak izan behar zuten nahitaez. Gu ez bezala.\nLiburua gertukoa egin zait, idazlea bera, eta protagonistak, bi boxeolari: Paulino Uzkudun eta Isidoro Gaztañaga. Uzkudun, errezildarra (Gipuzkoa) zen, gure amona Maria zena bezala. Senideak zirela esaten zigun amonak.\nIsidoro Gaztañaga, berriz, zuk ere ezagutzen duzun nire kuadrillako Joxe Mariren osaba zen, Ibarrako (Gipuzkoa) Etxe-txiki baserrian jaioak. Iturralderen gurasoen dendatik hiru bat kilometrora.\nIdazleak protagonisten nondik norakoak kontatzen digu, hasieratik bukaeraraino. Boxeo munduan, pisu astunetan, goi mailara iritsi ziren biak. Palmares hobea lortu zuen errezildarrak. Europako txapelak, mundukoa irabazten lehiatu zen. Gaztañaga izatez, dohainak hobeak zituen, ez zen batere zaintzen ordea. Emakumezale eta parrandero amorratua. Kapaz zen onenei irabazteko eta, ondoren, sasoia guztiz galduta, edozeinen aurka galtzeko. Adiskideak izatetik etsai amorratuak izatera igaro ziren, euskaldunoi dagokigun bidetik. Elkarren kontra borrokatu, inoiz ez. Gaztañagak nahi zuen, ahaleginak egin zituen. Uzkudun ordea, beldur zen. Gutxi irabazteko eta asko galtzeko; pilotan ere gertatzen dira halakoak.\nJoe Luisekin gauza bera gertatu zitzaion Gaztañagari. Borroka eguna eta tokia zehaztuta eduki arren, atzera egin zuten Joe Luisen taldekoek. Alemanian ikusi zuten Gaztañaga borrokatzen eta txunditua geratu ziren Ibarrakoaren dohainekin, bere ezker-gantxoarekin, batik bat. Kikildu eta Uzkudunen hautu egin zuten. Izena bai baina honezkero, onenak emandako boxeolaria. KO teknikoz irabazi zion Detroiteko Bonbaketariak errezildarrari.\nGaztañaga, bitartean, emakume fatalen besoetan, etenik gabeko parrandetan. Emakume zale amorratuak eta erremediorik gabeko parrandazaleak ziren bi boxeolariak. Gaztañaga batik bat.\nLiburua irakurtzen ari nintzela Gillermoren figura etortzen zitzaidan gogora. Entzuna nauzu Gillermo Amutxastegiri buruz hizketan. Gure garaia baino lehenago, atzelari onena leku guztietan. Ondarroarra, 1910 jaioa, lau urte Gaztañaga baino gazteagoa, traza berekoa zen. Den-dena lortu zuen: ospea, dirua, emakumeak, parrandero aseezina… Azkenean, ezer gabe bukatzeko. Hirurak garai berekoak izanik, izango zuten elkarren berri. Bartzelonan, La Habanan, New Yorken edo Mexikon, bide beretik ibili baitziren. Berezko indarra, segailak, dohain apartekoak, herri txikietan sortuak. Bai, bazituzten amankomunezko jokabideak. Ordekatik amildegira pausoa emateko zorian behin eta berriro.\nHollywoodeko izarrak, opera kantariak, dantzariak, vedettak, prostitutak, Uzkudun eta Gaztañagaren bidelagunak. Gillermorenak ere bai, liburuan ez agertu arren. Goi mailakoak, karismatikoak, Gaztañaga eta Gillermo batik bat. Gidoilari baten aginduetara jardun zirela euren bizitza osoan ematen du. Ez zuten bukaera onik izan. Akordatzen naiz Gillermo ikusi nuenean Fort Pierceko (Florida), pilotalekuan, tiketak saltzen leihatila batean.\n“Gillermo da”, esan zidaten. Agure bat nuen begi-bistan, zahar itxura zuena zaharra izan gabe. Pilotaren Miraria, Ondarroako Lehoia!… inoiz izandako atzelari handiena! Hollywoodeko izarren lagun mina, Esther Williamsen besoetan izandakoa. Alicia Parlá dantzari kubatarraren senar ohia. Hemingwayren parrandakide… Cantinflas, Babe Ruth, Agustin Lara… Midas erregea izandakoa, apustutarako tiketak saltzen eta Estatuak utzitako piso ziztrin batean bakardadez bizi zena Miamiko (Florida) auzo batean.\nZer egiten zuen Gaztañagak, Izzi Ederrak, La Quiacako (Bolivia) herrian, pulkeria batean, tipo batek, emakume bat medio, hiru tiroz zerraldo utzi zuenean?\nZer egiten zuen Uzkudunek falangistaz jantzita Espainiako Gerra Zibilaren garaian, metraileta eskuan, presoak seinalatuz, esukaldunak tartean, kamioian eramango zituztenak inoiz ez itzultzeko? Traidore halakoa!\nZer egiten zuen Gillermo Amutxastegik San Antonion (Texas) azken arnasa eman zuenean?\nIturraldek jasotako istorioak ez zituen asmatuko Hollywoodeko gidoilari trebeenak. Hainbeste perla, kolpe, musu, traizioak… neurri batean hain ezagunak, hurbilekoak, egin zaizkidanak.\nAste ona izan! Jon.\nMaria Luisa Orbegozo: 81 urteko botilleroa\n2018-03-26 / Juan Ignazio Zulaika / 0 Comments\nDonostia, 2018ko martxoak 26.\nKaixo Jon. Doi-doi baretu zaizkit bihotz taupadak. Gasteizko (Araba) Ogeta pilota-lekuan partida bukatu berria. Tanto baten aldearekin irabazi dute Elezkano II.ak eta Rezustak, markagailuan 18 eta 21 atzetik joan eta gero. Irabazi beharra zuten, galduz gero finaletik kanpo geratzen zirelako. Bukaera emozioz gainezkakoa izan da, asko baitzegoen jokoan. Altuna II.ak eta Martijak irabazi bazuten Olaizola II.a eta Imaz izango ziren finalean. Atera kontuak. Tanto bakar batek zer suposatzen zuen.\nSeguru nago Maria Luisak ere nerbioetatik bukatu duela. Altunaren zalea baita. Oro har, gaurko eguna bete-betea izan da Maria Luisa Orbegozorentzat. Goizean, Eibarko Astelena pilota-lekuan botillero lanetan aritu da; eta arratsaldean, astebururo bezala, telebistaren aurrean pilota partida ikusteko prest, ogitartekoa eta baso-erdi bat ardo aurrean dituela.\nBaina zein da delako Maria Luisa hau, galdetzen ariko zara honezkero. Bada, esango dizut. 81 urte ditu eta esan liteke bere bizi guztia pilotarekin lotuta eman duela, Azpeitiko Elosiaga auzoan jaiotako emakume honek.\nAitona eskuzko pilotaria zuen. Senarra, Iñazio, ospe handiko Txikuri eskuzko pilotaria. Bi semeak, Aitor eta Jagoba, pilotariak baita ere. Lehena, erremontean aritutakoa, profesionaletan. Bigarrena, Jagoba, palaz lehendabizi, zesta-puntaz gero, Bartzelonan eta Hartforden (USA) aritutakoa. Azken hau, Jon, ezagutzen duzu, nire laguna baita. Koinatuak, Iñazioren anaiak, puntistak izandako Pedro eta Santi, Mexikon bizi direnak. Bai, honezkero jabetu zara nortaz ari naizen: Txikuritar pilotarien sagaz oparoaz: eskuz, palaz, erremonte eta zesta-puntaz jokatu duten pilotariez.\nMaria Luisa Orbegozok 33 urte eman zituen Donostiako Anoeta auzoan zegoen trinketean, kantxero lanetan. Jagoba bertan jaio omen zen, geneak pilotariarenak bazituen, inguruak lagunduko zioten. Pilota burukoaren azpian gordeta lo egiten omen zuen Jagobak. Bi umeak eskolan zirela, Maria Luisa squashen jokatzen aritzen zen…\nKontu ugari esan zizkion lehengo batean Maria Luisak Iñaki Elorza kazetariari, Euskadi Irratiko Katedra saioan. Bitxi da, Jon. Maria Luisa bizi guztia pilotarekin harremanetan, eta zer dela eta, orain dela gutxi bere iloba Oihana Orbegozok, Emakumeen Master Cupen eskuz jokatzen ari denak, botillero lanak egiteko eskatu zion. Maria Luisa, lehenengo harrituta, lotsatuta gero. Semeek animatu zuten. Jagobak esan omen zion: “aitak zenak ikusiko bazintu”… Ameriketatik ere animatu omen zion koinata batek. “Har ezazu orujo kopatxo bat kantxara irten aurretik”… Izan ere, garai bateko kontuak dira, botilleroek pattar kopatxo bat izaten zutela aldamenean, behar izanez gero.\nGasteizko gaurko partidan ez dira botilleroak izan, pilotariak enpresa berekoak zirelako. Bestela Elezkanok beharko zuen pattar pixka bat kantxara atera aurretik. Amaieran egindako adierazpenetan aitortu duenez, zeharo lotuta atera da.\nMaria Luisak pilota maite du. Baita jarraitu ere. Larunbatero eta igandero, baso-erdi bat eta ogitartekoa aurrean, eroso jartzen da telebistaren aurrean. Irujoren zale sutsua da Maria Luisa. Tantua galdu arren eta berebizikoak esan ostean, berriro ekiten zion jokoari Irujok; amorrazioz. Horixe gustatzen zitzaion Maria Luisari.\nHorixe aholkatzen dio Maria Luisak Oihanari ilobari. Ez etortzeko behera. Tantua galdu arren, amorrazioz berrekiteko jokoari; Irujok egiten zuen bezala.\nPromoziozko finala jokatu du gaur Oihana Orbegozok Alaitz Badiolarekin, Eibarko Astelena pilota-lekuan. Tanto gutxi batzuk ikusteko aukera izan dut. Harmailak gainezka, sekulako giroa. Iruditu zait Maria Luisaren irudia ikustea kontrakantxan, kolore biziak soinean.\n22 eta 20 galdu dute 81 urteko botilleroaren neskek. Gutxiena da. Pilotak irabazi du, emakumearen pilotak. Hamaika ikusteko jaioak gara eta Maria Luisaren senideek gauza bera pentsatuko zuten. Mexikon eta Euskal Herrian. Txikuritarren saga luzea eta oparoa baita.\nEzkurdia eta Zabaleta\n2018-03-20 / Juan Ignazio Zulaika / 0 Comments\nDonostia, martxoak 19\nEgutegiaren arabera udaberrian sartzera goaz, baina leihotik begira jarrita, bestelako itxura dauka. Euri langarra eta haize hotza. Aiako Harriak ditut begi-bistan eta zuri-zuri ageri dira. Bitartean zuek, Floridan, goxo-goxo, urteko sasoi onenean. Bero handirik gabe; benetako hotza, ezagutu gabe. Gozatu ahal den bitartean!\nGozamena joan den igandean Eibarko Astelena pilotalekura hurbildu zirenak, baita etxetik, EITBtik, jarraitu genuenona. Etxeko sala kontrakantxa paregabea bihurtzen da halakoetan, kanpoaldean giro makurra egiten duenean batik bat.\nEz dakit partida jarraitzeko aukera izan zenuen, bost orduko aldia daukagu zuekin, aste-bukaerarako berriro seikoa izango dugu; arratsalde luzeak izango ditugu laster. Igandekoa partida motza egin zitzaidan. Ezkurdiak eta Zabaletak, nahi eta nahi ez, irabazi behar zuten, bestela aukerarik gabe geratzen ziren finalean sartzeko. Aurten esku-pilotako Binakako Txapelketa oso orekatua gertatzen ari da. Astelenan (Eibar) ere oreka horren isla izango zelakoan, berdintasuna espero nuen markagailuan. Bi bikoteek dena ematera etorriak. Altuna III.ak eta Martijak, ordea, Zabaletarekin egin zuten topo.\nFernando Goñiri (eskuzko pilotari ohia) irakurri diodan twitter batean, zera dio, “Ez dela berdina jotzea eta dominatzea”. Ados nator berarekin. Zabaletak biak egin zituen Eibarren: jo eta dominatu. Konbinazio ezin hobea.\nBitxia da, Jon. Jotzaileek normalean pilota dezente galtzen dituzte. Zabaletaren kasua da. Txapelketa barruan, Astelenan bertan, desastre ibili zen duela aste gutxi. Horregatik igandean dirua Altuna III. eta Martijaren alde aterako zen. Apustularia banintz Ezkurdia eta Zabaletak jokatzen dutenean mendi buelta bat ematera joango nintzateke. Asma ezak horiekin!\nHaizearen norabidea aldatzen den bezala, hala aldatzen da bikote horren errendimendua. Bi zaldi basatiak dira Ezkurdia eta Zabaleta, purasangreak. Aspeko teknikari den Etxanizek nahikoak lanak izaten ditu bi zaldiak otzantzen.\nIgandean lortu zuen. Etxaniz ikusi omen zuten bi zaldien belarrietara zerbait xuxurlatzen.\nZabaletak frontisaren erdira bidaltzen ditu pilotakada gehienak eta pilotak abiadura handiz ateratzen da; seko ematen baitio nafarrak. Naiz eta ez asko atzeratu, aurkariarentzat gaiztoak, kolokatzeko astirik eman gabe. Eta pilotaria, hain ondo dakizun bezala, ez bada egoki kolokatzen, hanka bakar batekin jotzea bezalakoa da.\nZabaleta jotzen ikusten ari nintzela… frontisaren harlauza bat gorago bilatuko balu, eskumuturrarekin eta gerriarekin pitin bat lagunduz, noraino botako luke pilota, etortzen zitzaidan burura. Gustura galdetuko nioke Etxaniz botileroari ea zergatik ez dion altura gehio ematen.\nArrisku handiko bikotea osatzen dute Ezkurdiak eta Zabaletak; galdetu bestela Altuna III.ari eta Martijari, ia-ia agur esan diotenek aurtengo Txapelketari. Luzatu galdera bera apustulariei, bekozkoa zimurtuko dute.\nEzkurdia eta Zabaletaren errendimendua da pairatzen ari garan eguraldiaren antzerakoa. Aldakorra. Haizeak ipar-mendebaletik astintzen duela-eta, derrepente, hegotik hasten da jotzen. Hogei graduko berotik, bostetara, hotzak akabatzen… Erotzeko modukoa.\nDatorren asteburuan zer espero da? Eguraldi nahasia seguruenik. Joxe Landaren pronostikoei adi-adi egon behar. Ezkurdia eta Zabaleta neurtuko dira Olaizola II.a eta Imazekin. Apustulariak dar-dar jartzeko modukoa.\nMexikon berriz, D. F. hiriburuan, Nazioarteko Zesta-punta Txapelketaren finala jokatu zuten joan den larunbatean. 30-28. Goikoetxea nagusi Inza hendaiarrarekin batera. Olharan eta Ekhi gasteiztarra, aurrez aurre. Ez dut aukera izan finala ikusteko baina badirudi ona atera zela. Ikusi al duzu zuk? Giro apartekoa omen zen, harmailak mukuru, Labriten larunbatean eta Astelenan igandean bezala. Goi mailako neurketetan eta txapelak jokoan daudenean, jendeak erantzun egiten du.\nBi urnietar eta bi azkoitiar elkarren kontra\n2018-03-15 / Juan Ignazio Zulaika / 0 Comments\nDonostia, 2018ko martxoak 15. Kaixo Jon. Joan den igandean esku-pilota partida telebistaz ikusten arin nintzela, halako batean, ume denborako pilotari bat etorri zitzaidan gogora. Arroyo zuen abizena, Panaderito de Oyón bezala oso ezaguna. Nik Tolosako (Gipuzkoa) Beotibar pilotalekuan ikusi nuen jokatzen. Ikusi egin behar sinesteko! Nolako abiadura ematen zion pilotari, atxiki eginez! Harrika botatzen zuela zirudien. Berebiziko trebetasuna zuen horretarako. Bularraren pare edo gorago harrapatzen bazuen pilota, misil bat balitz bezala jaurtitzen zituen bote-boleak. Bestela, behetik jo behar zuenean, ez zuen pilota mugitzen, ustelak ziren Panaderitoren pilotakadak.\nAurkariek —Oreja III.a etortzen zait gogora— txapa-gainean, behetik jokatzen zioten, atxikiaren beldur-kalteak saihesteko.\nTaktikak, izan ere, zuk hain ondo dakizun bezala, garrantzi handia du pilota jokoan, eskuz, palaz edo xisteraz. Goi mailan batik bat, aurrelariei pilota ez bazaizue kentzen, sekulako mina egiten dezue. Eskuz bada, zer esanik, ez. Barrura goxo-goxo uzten dutela, edo ezker-gantxoz zabalera. Altuna III.ari edo Olaizola II.ari ez bazaie pilota kentzen, larrutik ordaintzen da. Usotarako postuetan bezala egoten dira, eskopetak prest, dinbi-danba, bata besteari tiroa botatzeko. Goi samar etortzen bazaie, ordea, orduan komediak. Bi azkoitiarri gertatu zitzaien moduan.\nEzagutzen nauzu, Jon. Zalea naiz istorio zaharrak irakurtzen eta horretarako non hobetoago Auspoa bilduman baino. Bada liburu bat: Gerrateko ibillerak, Iñaki Alkainen ahotik, Antonio Zavalak jaso eta argitara eraman zuena. Pazientzia pixka bat hartzen baduzu esango dizut altxor bat dela liburu hau. Espainiako Gerra zibilean kokatuta dago. Iñaki Alkain urnietarra Eusko Gudarostearen gudaria zen, Bizkaia aldean eman zuen denbora gehiena, faxisten aurka borrokan.\nAtal batean pilota partida baten berri ematen du. Bi urnietar, bi azkoitiarren kontra. Taktikaren garrantzia nabarmen geratzen da, ez goi mailan, baita lagun arteko neurketa batean ere. Horrexen arabera egin liteke partida galdu edo irabazi.\n“Egun batez, Bermeotik Orduñara joan behar izan genuen, zerbaiten zalantzarengatik. Bitartean, batailoia komentu huts batean gelditu zen. Bi gau egin eta hurrengo egunean, Garagorrik eta biok Azkoitiko Urzelai eta bere herritar Soduperi jokatu genien pilotan eskuz, han zegoen pilota-lekuan.\nSodupek aurretik jokatzen zuen, eta Urzelaik atzetik. Bi azkoitiar eta bi urnietar elkarren kontra, beraz, laurok ere pilotan aspaldian ibili gabeak.\nHasi gara jo eta ke. Azkoitiarrak, urnietarrak pilotan ezer jokatzen ez zutela uste zuten, eta gero izan ziren istiluak.\nDenbora pasatzearren hasi ginen. Eta, eguraldi hotz samarra baitzen, berotzearren ere ba, elkartasun ederrean. Bai ederki asko berotu ere, alajainetan. Alde egin zuten laister asko atzapar eta gorputzeko otzak.\nLehendabizitik, erraz samar aurreratu ziren azkoitiarrak. Sodupek berez bolea zuelako eta gorputzez luzea zelako, niri pilota asko harrapatzen zizkidan. Eta, Garagorrik zuen jenio gizatxar harekin, niretzat ziren errieta guztiak, boleatik Sodupek tanto egiten zionean.\nHonela, gero eta amorru gehiagorekin ari ginen, bainan beti gu lau edo bost tanto atzetik; eta azkoitiarrak irripar guri eginez, amorruan gehiago jartzearren.\nBainan, halako batez, Garagorriri hor etorri zaio buruzbide bat, eta honela dit: “Hi, Zarpa, hik atze hortatik zertarako altzatzen duk horrenbeste? Arrapatzen deken guztia jo ezak txapa gainera, eta ikusiko duk horren bolea nora joango den. Egin ezak hori eta laister izkutuko dituk hauen irrifar txoro horiek.\nGaragorrik arrazoi guztiak izan zituen. Berak esan bezala hasi naiz, eta, hemezortzi eta hamabi gaudela, uste gabean, hor berdindu ditugu hogeiean, hogei eta bira. Orduan bai alde egin zutela irrifar haiek.\nBerak partida berritu egin nahi eta guk ez, han ziren eztabaidak eta komeriak. Nolabait, behintzat Garagorri poliki hartu eta berriz hamabi tantora jokatu genuen, bake-bakean, eta hamabi eta zazpi guk irabazi.\nJoan den igandean dirua Altuna III.a eta Martijaren alde atera zen, faborito garbiak katedrarentzat. Orduñan azkoitiarrak ziren faboritoak. “Azkoitiarrak, azkoitiar zirelako, gure aldean pilotan askozaz ere hobeak zirela uste zuten. Nik hori banekien hasterako ere. Baina nire lagun Garagorri, haien irrifar hura ikusirik, sutu egin zen; eta sutu egin zenean, orduan bururatu zitzaion joko berria”, kontatu zuen Alkainek.\nOlaizola II.a eta Imaz sutu, ez dakit sutu ote ziren. Garagorrik egin zuen bezala, bai asmatu zutela joko berri bat, partida aurrera ateratzeko. Alkainen esanetan: “uste ez den lekutik ateratzen dela erbia”. Galdetu bestela Olaizola II.a bezalako ehiztari amorratu bati.\n2018-03-11 / Juan Ignazio Zulaika / 0 Comments\nDonostia, 2018ko martxoak 11. Kaixo Jon. Altuna III.a-Martija; Olaizola II.a-Imaz, partidua hasi aurretik, lerro batzuk bidaltzen dizkizut. Joan den astean omenaldia egin zieten emakume pilotari izandakoei: Raketista Kolektiboari. Gure etxetik gertu, Galarreta Jai-alai frontoiaren ondoan, Orona enpresak duen ausardiaz asmatutako eraikin barruan. Ezagutzen nauzu, Jon, nire erara kontatuko dizut.\nAita-semea patata ateratzen aritu dira. Sukaldeko mahai gainean, periodikoa: Diario de Navarra. Semeak bistazko bat eman edio eta begiak iltzatuta geratu zaizkio iragarki batean: “Bartzelonako Colon pilotalekuan palistak behar dira”.\nJoan da semea Bartzelonara; handik hiru hilabetera koadroko palista onena bilakatu da. Datozen hogei urteetan pala modalitateak eman duen pilotari onenetakoa: Manolo Iturri.\nKontxi zuen izena, arten hogei urte bete berriak. Kuadrillako lagun baten anaia Madrilen ari da zesta-puntaz jokatzen, oporretan ailegatu berria da herrira. Raketistak behar direla aipatzen du etxean. Arrakasta itzela edukitzen ari direla eta enpresariak, Ildefonso Anabitarte donostiarra, mandatu bat eman dio. Ea neskaren bat konbentzitzen duen, esan dio. Ez Kontxik, ez Solek, ez dute inoiz eskuz jokatu, are gutxiago xisteraz. Kirola zer den ere, herrian ez da ezagutzen. Bata besteari animoak emanda lortu dute raketa bana. Egokiak dira, laster hartu diote tankera. Entsaio batzuk eginda abiatu dira Madrilera. Urtebete geraogo, Kontxik Mexikorako kontratua lortu du; Sole Habanara doa.\nSasoi berean, gure aita zenaren arreba bat, Maria Angeles, Parisera joan da neskame. Bost urte emango du bertan. Zarautzera itzuliko da eta ezkondu egingo da, arropa denda jarriko du, frantziar turistei frantsesez mintzatuko da.\nAma zenaren aldetik, zortzi anai-arreben artetik, hiruk Argentinara joan dira, bizimodu hobe baten bila. Ez dut uste aukerarik izan zuten raketa hartu eta ofizioa ikasten hasteko. Asteasu, Villabona, Iruran askok izan zuten aukera baliatuz.\nXX. mendearen lehenengo zatia, Euskal Herria leku pobrea da, naiz industrializazioa indarrean jarri. Emigrazioa da irtenbide bat aurrera egiteko. Gizonezkoak bati bat, maiorazkoa dela eta, Amerikan itxaropenak jarriak. Emakumeak ere harantz doazte, senargaiaren ildotik edo bestela baita ere.\nZer nolako gizartea ote zen Euskal Herrikoa sasoi hartan. Zer giroa herri txikietan, lan eskasia, nazional-katolizismoaren hatzaparrak, etorkizun latza gehienetan, emakumeentzat batik bat. Etxekoandre edoneskame Donostian edo Bilbon; Parisera agian, izeba Maria Angeles bezala. Orbean edo Alfan lanean, edo tailer batean taladrinaz nazka-nazka eginda, baserriko lanaz gain.\nAusartak izan ziren izeba Koro eta Margari, baita Dorita ere. Argentinarako bidean, Monte Unbe transatlantikoan, Doritak Ignazio mungiarra ezagutuko du, Buenos Airesera (Argentina)ailegatzen direnean ezkondu egiten dira. Ausarta izeba Maria Angeles…\nSolek amari esan dio Madrilera doala. Aita sutan jarri da. Ezta pentsatu ere!… Pilotariak golfo batzuk dira, emakumezaleak, irabazten duten guztia xahutu, joan ziren bezala itzultzen dira asko, sosarik gabe. Beste batzuk berriz, hortik zehar gelditzen dira… Begira Alkain, joan huen Filipinetara eta inork ez du haren berri. Eta Aristondo?… Mexikotik bidali zutena: articulo 33, vagos y maleantes legea aplikatuz…\nAzkenean, aitak amore eman du; Sole Madrilera joan da.\nAusartak izan ziren emakume haiek. Kirola apenas ezagutzen zen garaian, praktikanteak gizaseme gutxi batzuen esku. Zer dela eta, ofizioa ikasi dute, gona motzetan, raketa eskuan, jende aurrean, apustuak gau giroan… Duela ia ehun urte hasi ziren etxetik alde egiten, ofizio berri batean itxaropenak jarriz. Madrilera lehendabizi; Bartzelona, Tenerife, Sevilla, Mexiko, Habana, Miamira…\nBitxia izan da raketaren historia. Ez Euskal Herrian, ez inon, ez zen existitzen. Propio sortutakoa orain dela ehun bat urte. Ildefonso Anabitarte pilotari ohiari okurritu zitzaion, seguruenik tenisean oinarriturik. 60 bat urte iraundu zuen raketa modalitatek, 1980an Bartzelonan jokatu zen azken partidua. Geroztik, ez du arrastorik utzi. Joko-moldeak ez du jarraipenik izan, ezta amateurretan, azken boladan testimonialki ez bada. Sortu bezala itzali zen 60 urte iraundu zuen loreak.\nTarteka izan dira omenaldiak, erakusketak, dokumental bat ere eginda, martxoaren 15an Errenterian erakutsiko dena. Gipuzkoako Foru Aldundiak, Carmen Adarraga saria eman dio Raketisten Kolektiboari. Merezita.\n2018-03-08 / Juan Ignazio Zulaika / 0 Comments\nDonostian 2018ko martxoak 7\nKaixo Jon. Aste-bukaera hontan hastear da esku-pilotako bi-bitako ligaxka. Ikusmin handia sortu da, sarrera gehienak salduta omen, bai larunbatekoa, Iruñean jokatzen duten Ezkurdia-Zabaleta; Elezkano II.a-Rezusta. Baita igandean, Donostiako Atano III.a pilotalekuan, Altuna III. eta Martija; Olaizola II.a eta Imazen aurka. Hor, (Estatu Batuetan ) esaten den moduan: sold out. Sarrera guztiak agortuko dira. A! Ezagutu nituen nik halakoak, Miamin, Bridgeporten…\nAtanotarrek haserre samar hartu zuten Migel Gallastegiri egindako omenaldirako gonbidatuak izan ez zirelako. Biharamunean, Diario Vasco egunkarian, Gallastegiren gertukoek barkamen eske atera ziren. Despiste bat izan zela, alegia, besterik ez.\nEz dizut esan. 100 urte betetzen zuela esku-pilotako patriarkak, Gallastegik, eta ekitaldi bat antolatu zuten. Nik, prentsan, egun berean jakin nuen burutzekoa zela. Pilotari asko, pilotazale, kazetari, jendez gainezka ikusi zen EITBn eman zuten notizietan. Badakit zuk streaming bidez jarraitzen dituzula hemengo berriak. Bart berriz, Ur Handitan programan —EITBn ere bai. Gallastegiri eskaini zioten saio osoa. Beste omenaldi bat. Kariñoz egindakoa, ur handitan sartu gabe, ur axaletan ibili zirela iruditzen zait. Agian, aukera on bat galdu zen saio sakonago bat egiteko; pertsonaiak ematen zuen jokoa.\nEz zela helburua XX. mendearen esku-pilotaren azterketa egitea Gallastegi bitarteko hartuta… Esku-pilotak izan duen ahots kritikoena azken hamarkadetan, hanka puntetan, oharkabean joan zen singladura osoan. Gorpuzkera handiegia Gallastegirena txalupa mugitzen hasteko, uretan blai bukatzeko arriskuaz.\nArrazoi duzu. Atzokoa festa bat zen, birthday cake, tarta bat egin zuten gure patriarka omentzeko. Kariño handiz egindakoa.\nDenak ezin kabitu eta hutsuneak sumatu nituen, Amatiñorena adibidez, eibartarra Migel bezala. La pelota según Gallastegi liburua atera zuena. Edota Eibarren bizi den Jose Agustin Larrañaga markiñarra, azken honek liburu batean bildut ditu Gallastegik jokatutako partidu guztiak. Atanilloren lekukotasuna baita ere….\nUrpekari lanetan ur handitan aritu beharrean, ur axalean arraunean aritu ziren hainbat unetan. Badakit erantzuna, Jon. Horretarako dokumental bat burutu behar, sakontzeko, ur handitan nabigatzeko eta erakusteko, besteak beste, Euskal Herrietan esku-pilotaren garrantzia XX. mendean…\nIrrifarrez sumatzen zaitut… Ezagutzen nauzu, Jon. (Don`t rock the boat?). Bai, arrazoi duzu.\nEz luke inor asebeteko gainera. Begira zer gartatu zen Jai Alai Blues dokumentalarekin, orokorrean harrera oso ona izan arren, barruan, gremioan, kritika latzenak. Ezin asmatu, beraz.\nHalakoetan, niri, erlea-9. zenbakian irakurri nuena etortzen zait gogora. Bernardo Atxagak hizketaldi bat izan zuen Amaya Hernandorenarekin. Teodoro Hernandorena zenaren alabarekin. Zu, pilotari oso gaztea zara eta ez zenuen entzungo Hernandorena anaiei buruz. Zizurkilen (Gipuzkoa) jaioak, zesta-puntan ikasi eta Habanan, Shanghai eta hainbat tokitan jokatzen aritu zirenak. Ba, Teodoro, anaia zuten, bera ere pilotan ibilitakoa naiz dentista ikasi, ogibide bilakatuz.\nAtxagak aktibista bezala deskribatzen du Hernandorena, kulturan eta politikan. Pilotazale amorratua, errebote modalitatearena sustatzailea; bertsozale ere bai. Ba, bere kabuz, bakar bakarrik, bere dirua jarriz, Kataluniara joan zen eta teknikari hoberenak ekarri zituen pelikula bat egiteko: Euzkadi. 1933.an egin zena. Gerraostean galduko zena, ez da kopiarik agertu inon.\nAmayak, Atxagari: “Leku askotan eman zen, eta aita pozik. Pilota, estropadak eta horrelakoak filmatu zituen. Hartu-emana zuen Aita Donostiarekin eta hari enkargatu zion musika. Eta harremanetan egon zen Jorge Oteizarekin ere. Jorge Oteizak, Irunen bizi zenean, esaten zidan: “La película de tu padre es purra-purra, pi-pi-pi-pi-pi… esanez bezala oso ñoñoa zela. Ulertzen?”\nAmaya Hernandorenak azaltzen dio Atxagari ñoño izatearen arrazoia. “Oteizak hori esaten zuen nire aitak andre zahar baserritar bat oilategian filmatu zuelako…\nHorra hor: purra-purra-purra, pi-pi-pi-pi”… Ñoñoa alegia.\nAstelenean segituko dugu. Ni neu ere, irrikaz nago Altuna II. eta Olaizola II.aren arteko borroka ikusteko.\nMigel Gallastegi eta Shaquille O´Neall\n2018-03-04 / Juan Ignazio Zulaika / 0 Comments\nDonostia, 2018ko martxoak 3\nKaixo Jon, agindu nizun bezala hemen nauzu berriro, baina oraingoan Berria egunkariko “Kontrakantxatik” sailean idazten. Ez duzu jakingo, oso gaztea zinelako, ehundik gora artikulu idatzi nituen Egunkarian lehendabizi, Berrian gero, pilotarekin lotutako lanak.\nEzagutzen nauzu, Jon. Berriak berriro eman dit aukera idazteko, ez paperean plazaratzeko, formatu digitalean baizik. “Kontrakantxatik” du titulua blogak. Zu, pilotaria izanik, ondo dakizu kontrakantxa leku egokia dela jokoa jarraitzeko. Beraz, leku pribilegiatu horretatik saiatuko naiz kontatzen nire erara. Ezagutzen nauzu, Jon.\nMigel Gallastegi museo bat ematen duen etxeko saloian dago telebista ikusten. Pilota partidua ematen ari dira. Aurreko koadroetan Laso eta Irribarria, Gallastegiren gustuko pilotariak biak; atzekoetan, Albisu eta Merino II. Migelek entzuten duena eta ikusten ari denarekin ez dator ados, esatarien ahotsa kentzea erabaki du.\nAldameneko mahaitxoan betaurrekoak ditu, bereziak dira. Migelek ehun urte bete berriak, biloba batek egindako oparia, 1.500 bat euro ordainduta.\nGallastegi telebistak eskaintzen dituen irudiak ikusten ari den bitartean, gogoa iraganera joan zaio, maiz gertatzen zaiona. Esku-pilotaren patriarka bere garaiaren defendatzaile sutsua da. Ez da nostalgia kontua, ezta ere egozentrismoa. Desagertu den aro baten lekuko da Gallastegi eta ez da isiltzen Estiloa baloratzen du, indarra… joko maila. “Orduan pilotariak bat ona eta beste bat hobea ziren… Baziren dozena bat pilotari fenomenoak”…\nNik ere, Jon, ezagutu dut Gallastegik aipatzen duen mundua, berrogei urte gazteagoa izan arren, balore horien arrastoak indarrean zeuden nire ibilbidearen zehar. “Pilotan gehiago estutzen zituzten pilotariak, gehiago exijitzen zitzaien”…\nA!… pentsatzen ariko zara dagoeneko: “zaharren kontu zaharkituak”… Nekosoa, astuna egingo zaizu, ulertzen dut.\nBaina zuri ere, pilotari gaztea izanagatik, gauza berdina gertatuko zaizu. Datorrena desberdina izango da. Gure garaian pilotazaleak hurbiltzen ziren frontoietara pilota ikusi nahi bazuten. Orain etxetik jarraitzen dute, baina jada ez dira pilotazaleak, ikusleak baizik. Nukleo gogorrak hor jarraitzen du, estiloa, indarra… balioesten. Ikusle berriak beste zerbaitekin asetzen dira. Ikuskizunaren liluraz hurbiltzen dira kontsumitzaile berriak. Abiadura gustuko dute, beste edozer gainetik.\nBadakizu Jon?… Google, Alibaba edo Warner bezalako erraldoi teknologikoak milioiak inbertitzen ari direla mixed reality, errealitate areagotua eta birtuala nahasten? Ideia nagusia da zaleak sentitu dezan esperientzia bat pabiloian, kantxatik gertuen, barruan balego bezala. Eguzkitarako erabiltzen diren betaurrekoen tamainakoak erabiliz. Imajinatu zure etxetik baina frontoain bertan zaudela, zuzenean partidua jarraituz, sare sozialak, pantaila desberdinak eskura, informazio mordo bat. Bost urte baino lehenago posible izango dela diote.\nEntretenimendua esperientzia ikaragarria bilakatuz.\nDagoeneko NBAko partidu historikoak ikusteko aukera bada mixed reality teknologia erabiliz.\nShaquille O´Neal basket jokalariak frogatu omen du eta haluzinagarria dela zioen. “Kantxa osoa ikusten nuen eta LeBron zegoen justu nire aurrean. Besoa mugitu nuen eta Orlando Magic Lakersen aurka ikusten jarri nintzen”…\nSustapenerako irudiak inpaktanteak omen dira. Zure etxeko saloia NBAko pabiloi bat bihurtuta. Jokalariak birtualki etxeko hormak apurtuz errealismo ikaragarri batean. Izan ere, promozioan zure egongelako adreiluak apurtzen dituena Shaquille O¨Neal omen da bere 216 zentimetroekin, 150 kilo.\nIrribarriak eta Merino II.ak aurrea hartu dieta Laso eta Albisuri. Gallastegiri jakin-mina sartu zaio. Zertarako ote dire bilobak oparitutako betaurrekoak… Jantzi ditu eta bat batean. Boooommm!!… hain ezaguna duen Astelena pilotalekuan sentitu da, pilotaren zarata! artekarien garrasia!… Irribarriak salto egin du horman eta leherketa bat somatu da etxe barruan, Gallastegiren saloiko horma birrindu du pilotari gazteak, estilo handiz eta indarrez… Besoa jaso du patriarkak nahi gabe eta… beste eztanda bat. Shaquille O´Neall da oraingoan jauzi eginez zutik geratzen ziren salako adreiluak txikituz…\nGallastegi shock egoeran aurkitu du bilobak etxera itzuli denean…\nAbel Barriola: pedagogo\nIn dubio pro operario?\nEdorta Agirre(e)k Abel Barriola: pedagogo bidalketan\nHenry tximeleta(e)k Bukowski maite genuen bidalketan\nAitor Elexpuru(e)k Bukowski maite genuen bidalketan\nIbai(e)k Bukowski maite genuen bidalketan\nEzagutzen nauzu, Jon\nJai Alai Ameriketan\n© 2020 Kontrakantxatik


cung cấp nấm linh chi làm quà tặng ...\nEffects of Variable Fluid Propertie...\nTòa nhà nằm trên con đường đắt nhất...\nby Lance Whitworth\nesan zien: «Gizon\nbatek bi seme\nesan zion aitari:\nguztiak bildurik, urrutiko\nherrialde batera alde\negin zuen eta han,\njan. Dena xahutu\nikaragarria gertatu zen\ninguru hartan eta estu\naurkitzen hasi zen.\njoan zen morroi,\neta hark bere\nematen zion, ez\n17-18 Orduan, pentsatzen jarririk, bere baitan esan zuen: “Zenbat langile gure aitarenean nahi adina ogi eta gehiago dutela, eta ni hemen goseak hiltzen! Jaiki, aitarengana joan eta esango diot: Aita, bekatu egin dut Jainkoaren eta zure kontra.\nEz dut gehiago semeizenik merezi. Har\n«Jaiki eta aitaren etxera\nabiatu zen. Oraindik urruti\nzegoela, ikusi zuen aitak\neta errukitu egin zen; eta,\nlasterka joanik, besarkatu\neta musuka hasi zitzaion.\nzion: “Aita, bekatu egin\ndut Jainkoaren eta zure\nkontra. Ez dut gehiago\nmerezi… ”. Aitak, ordea,\nesan zien morroiei:\n“Ekarri bizkor jantzirik\nonena eta jantziozue,\nipiniozue eraztuna eta\ngizendua eta hil;\nfestaotordua; 24 zeren\nseme hau hilda\nbainuen eta piztu\negin zait, galdua\nnuen eta aurkitu\negin dut”. Eta\nfesta hasi zuten.\nsoinua eta dantzak\nzituen. 26 Eta,\nmorroi bati deiturik,\nzer gertatzen zen\n“Zure anaia etorri da\neta zekor gizendua\nhiltzeko agindu du\nzuen aitak, semea onik\nduelako”. 28 Biziki\nhaserretu zen anaia\neta ez zuen sartu nahi.\nAtera zen aita eta\nerreguka hasi zitzaion.\n29-30Baina hark erantzun\nzion aitari: “Hainbeste urte\nda zure agindu bat ere\nsekula huts egin gabe\nzerbitzatzen zaitudala, eta\nez didazu egundaino\nantxume bat ere eman,\negiteko; 30 eta, horko zure\nseme hori, zure\njan dituen hori, etorri dela\neta, zekor gizendua hil\nzion: “Seme, zu beti\nnirekin zaude, eta\nnire guztia zeurea\nduzu! 32 Baina egoki\nzen poztu eta festa\negitea, zure anaia hau\nhilda baikenuen eta\npiztu egin zaigu,\ngaldua genuen eta\naurkitu egin dugu!”»\ncung cấp nấm linh chi làm quà tặng bảo đảm\nEffects of Variable Fluid Properties and MHD on Mixed Convection Heat Transfe...\nTòa nhà nằm trên con đường đắt nhất thế giới


Azterlan | Industria metal-mekanikoko 70 teknikarik altzairuen metalografiaren inguruko ezagutza sakondu dute IK4-AZTERLANen\nAA eta Soluzio Teknologiko Aurreratuak\nIndustria metal-mekanikoko 70 teknikarik altzairuen metalografiaren inguruko ezagutza sakondu dute IK4-AZTERLANen\n“Altzairuen metalografiara sarrera” workshop teknikoa analisi mikroestrukturalean zentratu zen, material hauen transformazio prozesuen kalitate kontrolerako gakoetako bat den heinean.\nIgaro den maiatzaren 15ean egin zen IK4-AZTERLAN Ikerketa Metalurgikoko Zentroaren egoitzan “Altzairuen metalografiara sarrera” workshop teknikoa. Lan jardunaldia altzairuen prestaketa metalografikoa eta ondorengo analisia egitera bideratu zen. Horrez gain, honen mikroestrukturaren transformazioarekin eta eraldaketarekin loturako metalurgia kontzeptuak landu ziren. Ekitaldiak 40 enpresatako 70 teknikari bildu zituen.\nLEICA MICROSYSTEMS, NEURTEK eta IK4-AZTERLAN erakundeetako adituen kolaborazioarekin, ekitaldira bertaratutakoek burdinaren oinarrizko metalurgiatik hasi, laginaren prestaketatik igaro eta adituen aldetik mikroskopioaren bitartez ikuskatutako ezaugarri nagusien interpretaziora bitarteko ezagutzak elkarbanatu ziren. Ekitaldiak saio praktikoa ere izan zuen alderdi guztiongan sakontzeko aukera eskaini zuena.\nJardunaldiko aurkezleak (ezkerritik eskuinera): Alejandro Ruíz de Alegría (NEURTEK), Dionís Díez (LEICA MICROSYSTEMS) eta Jose Antonio Goñi (IK4-AZTERLAN).\nEkitaldiari hasiera eman zion Alejandro Ruiz de Alegria jaunak, NEURTEK enpresako metalografia arduraduna, zeinak laginaren prestaketa zuzena egiteko pausuak eta gakoak azaldu zituen. Neurtekeko adituak mozte, enbutizio, lixatu, leuntze eta eraso metodologia desberdinak azaldu zituen, berauen abantaila eta desabantailekin, metalaren ezaugarrien arabera.\nBere aldetik, Dionis Diez-ek, LEICA MICROSYSTEMS aditua, altzairuen mundura sarrera egin ostea, zeinak egun 3500 egokiro normalizatutako kalitate dituen, metalurgia ikasgai magistrala eskaini zuen. Burdinazko aleazioen jokaera konplexuaren oinarrian dagoen burdina-karbonoa diagramatik hasita, Diezek solidotze erreakzioen eta aleazio eratzaileen formazioa azaldu zuen. Atentzio berezia jarri zuen tenperaturak eta denborak mikroestrukturaren transformazioan duten eraginean, baita ere altzairuen aleazion elementu desberdinengan, zeinak berauen azken ezaugarriengan eragin handia duten.\njardunaldiaren alderdi teorikoari amaiera eman zion Jose Antonio Goñi IK4-AZTERLANeko metalurgia saileko buruak, zeinak bere parte hartzea altzairuen estruktura granularrean zentratu zuen. Grano tamainaren kuantifikazioa eta tamainaren analisia egiteak ezagutza zabala eskatzen du baita medio espezifikoen erabilera ere. Zentzu honetan, IK4-AZTERLANeko espezialistak granoaren eraketan edota honen ezaugarrien eraldaketan eragiten duten faktoreak eta prozesu industrialak azaldu zituen. Ezaugarri honek berebiziko garrantzia dauka materialaren ezaugarriengan: “are eta grano finagoa, erresistentzia altuagoa trakzioaren aurrean, gogortasun handiagoa eta hauskortasun txikiagoa; ordea, grano gero eta sendoagoa, tenplagrarritasun hobea, konformatzeko gaitasuna hobea eta creeparen aurreko erresistentzia hobea”.\nJose Antonio Goñi, IK4-AZTERLANeko Metalurgia arduraduna, altzairuen metalografiari buruzko aurkezpenean.\nJardunaldiaren bigarren zatian sesio praktiko desberdinak burutu ziren prestaketa eta mikroskopia optikoko ekipoekin. Honela, parte hartzaileek teknologia desberdinak frogatzeko eta frogatzeko aukera izan zuten. Horrez gain, kasu praktiko ezberdinen bitartez, altzairuen analisi metalografikoan sakontzeko aukera izan zen. .


Pedro Luengo: "Inbidia ematen zidan Arte Ederretako ikasleei zer egiten zuten entzuteak" - Azpeitia - uztarria.eus\nPedro Luengo: "Inbidia ematen zidan Arte Ederretako ikasleei zer egiten zuten entzuteak"\nUrola Kostako Hitza 2008-12-07 18:12\nAzpeitiarrak lehen aldiz erakutsiko ditu bere lanak\nBi urtez landu dituen margolanen bilduma ikusgai dago Azkoitian, datorren asteburua arte\nPedro Luengo (Azpeitia, 1969) duela zortzi urte inguru hasi zen margo eskolak hartzen, baina, txiki-txikitatik datorkio zaletasuna: irakaslea hizketan ari zen bitartean orri ertzetan zirriborroak egiten ibiltzen zela aitortu du. Dena den, zaletu soila dela argi utzi du. Asteburu honetan eta hurrengoan Azkoitiko Torrezurin aretoan ikusgai egongo da bere lehekin osatutako erakusketa.\nDuela zortzi urte inguru hasi nintzen Diarten eskolak hartzen. Pastelarekin hasi nintzen han, baina ez nintzen oso ondo moldatzen. Akuarela ere egin nuen, eta etxean ere dezente jardun nuen, baina utzi egin nuen. Eta orain olioekin margotzen dut, hori gustatzen zait gehienbat. Larunbat goizetan joaten naiz Diegorenera; oso giro ona dugu han. Gainera, emaitzak ikusten joaten zara. Hasieran, Diegok berak ukituak ematen zizkidan, neuk ezin nuen, nahita ere, margolan bat osorik egin. Orain dela gutxi hasi nintzen koadroak amaitzen.\nEz al zenuen inoiz pentsatu Arte Ederrak ikastea?\nBai, baina, etorkizunean-eta pentsatzen duzu. Zuzenbidea ala ekonomia... eta ekonomia ikasi nuen azkenean. Baina, inbidia ematen zidaten Arte Ederretakoek egiten zituztenak esaten zituztenean. Damu puntu bat badut, beti gustatu izan baitzait hori guztia, diseinua eta artea orokorrean. Gertatzen da, beti segurura jotzen dugula.\nZure lehen erakusketa da Azkoitian zabaldu duzun hau.\nBai, lehena da, eta Azkoitian egingo dut Azpeitian ez zegoelako lokal egokirik. Nahiago nuen Azpeitian egin jendearentzako ere erosoagoa delako, lagunetatik hasita. Baina aurrerago egingo ditugu gehiago.\nZer margotzea gustatzen zaizu gehien?\nBatez ere pertsonak, hegoamerikarrak eta beltzak. Estetika pobrea gustatzen zait, triste samarra. Hiri paisajeak eta zonalde industrialak ere asko gustatzen zaizkit.\nZein kolore erabiltzen dituzu?\nHiru kolore erabili ditut erakusketa honetako koadroetan: marroia, zuria eta beltza, eta hori da guztiak lotzen dituen ezaugarria. Gai aldetik beltzak, haurrak, indiarrak, hegoamerikarrak, Beirut hiria, emakumeak eta abar marraztu ditut, baina koloreak batzen ditu denak.\nZaila al da hain kolore gutxikiren errealismoa lortzea?\nZaila eta erraza, azkenean oso erosoa da ez baitaukazu kolore asko nahastu beharrik. Baina, noski, hiru kolorerekin grazia eman behar diezu. Erronka moduko bat da.\nNola sortu zen erakusketa hau jartzeko ideia?\nKoadro batzuk egin eta jendeari erakusten hasi nintzen eta politak zirela esaten zidaten. Eta aurrera egitera animatu nintzen. Banuen margotzeko motibo edo gai bat eta horrek laguntzen dit. Baina nahi gabe ateratzen joan da. Lagunek esaten zidaten beti esaten nuela noizbait erakutsiko nituela. Asmo hori banuen, beraz, baina inkontzienteki atera da. Koadroak pilatzen joan dira eta erakusteko aukera ikusi nuen. Bi urteko lana izan da guztira.\nAurrerago beste erakusketarik egiteko asmorik ba al duzu?\nAsmoa badaukat, bai, nire margolanak jendeari gustatzen zaizkiola ikusten baitut. Oso gustura sentitzen naiz margotzen.\nIrakasleak zer esaten dizu?\nBerari galdetu izan diot: "Ondo ez daudela ikusiko bazenu esango zenidake ezta?". Nire ustez margolanak erakusteko maila bat eman behar da, teknika eta abar. Neuk nahiko garbi izan dut, ordea, zer nahi nuen eta nahi izan dudana egin dut. Azken finean , jendeari gustatu ala ez gustatu, neuretzako margotzen dut.\nZein margolari gustatzen zaizkizu?\nDali asko gustatzen zait, baita Picasso ere, baina kubismoaren aurretik egin zuena. Eta gai aldetik asko gustatzen zait Antonio Lopez, komun eta sukalde zaharrak margotzen ditu.\nEz al dizu penarik ematen margolanak saltzeak?\nBatzuek bai, ematen didate, baina, azken finean erakusketarako egin ditut. Bakarren bati puntu gorri jarriko diot, ordea.\nLekua. Torrezurin, Azkoitiko Enparantzan.\nOrdutegia. Igandea eta astelehena 12:00etatik 14:00etara eta 18:00etatik 20:30era. Datorren asteburuan ostiralean 18:00etatik 20:30era eta larunbatean eta igandean goiz eta arratsalde.


bisitagidatua | YourLocalGuides.net\nService tag: bisitagidatua\nGetaria eta Zumaia\nPlace: Getaria, Zumaia\nGetaria, probintziaren herri arrantzale hoberenetariko bat. Mundu osoan ezaguna da, batez ere bere jatetxe ospetsuengatik, non inoiz ahaztuko ez duzuen arraiaz gozatu dezakezue. Toki eder honetan bi pertsonai istoriko oso famatu jaio ziren; alde bateti\nUlia – Donostiako Tourra\nPlace: Donosti - Ulia\nGros izeneko auzo donostiarretik hasiko dugu gure ibilbidea. Lehenengo igoera egin ondoren, haize pixka bat hartuko dugu geldialdi bat eginez, hiri izugarri honen ikuspegi ederrena ikusi ahal izateko. Santiago litoral izeneko ibilaldiaren zati bat egin\nDonosti, tapa eta pintxoen\nPlace: Donosti - San Sebastián\nTapa eta pintxoen arteko ezberdintasuna ezagutu nahi duzu? Ezagutu gure eskutik Donostiko pintxo hoberenak eta tapekin duten ezberdintasuna. Gure hiriaren anekdotak eta kaleetatik tabernetako pintxoak jatera ateratzen garenean sortzen dugun erlazioa ez\nBilbao, Bermeo, Gernika – Bisita guidatua\nPlace: Bilbao, Bermeo, Gernika\nItsasalde bizkaitartik prestatutako txango hau gure istorioaren iturrira murgiltzen da, batez ere Gernikako batzar etxea bisitatuko dugulako. Hemen, lehen demokrazia europar batetariko bat hasi zen. Hortaz gain, Picassoren Gernika izeneko koadro ospets\nBiarritz, San Juan de Luz eta Hondarribia\nBiharritz izeneko herritik hasiko gara; hemen, Napoleon III.aren eta bere emazte Eugenia de Montijoren eskutik aristokrazia europarraren turismoa jaio zen. Leku hau, benetako ezkongai, korsario eta baleontzien istorioz josita dago. Guzti hau herri berd\nPlace: Donosti - San Sebastian


Landetxea sunbillan - Exkanda Casa rural en sunbilla\nSarrera independentea daukan etxearen alokairua. Etxea ez da nagusiekin partekatzen.\n1 birentzako oheko logela + ohe osagarria\n1 komuna dutxarekin (ile lehorgailua…)\nSukalde + garbitoki independentea – garbigailua, ontzi-garbigailua, mikrouhin-labea, kafetera, etab…\nJangela/egongela (tximinia + telebista) – Estalitako portxera irteera (barbakoarekin) + aulkiak eta mahaia + jolas parke eta gune berdea.\n1 birentzako oheko logela\n3 logela bakoitzean 2 banako ohe\n1 komuna bainerarekin (ile lehorgailua…)\nEgongela sofarekin – telebista – bista ikusgarriak dituen balkoia.\nEtxean dauden logela eta gainontzeko lekuek leihoak edota ateak dauzkate zeinetatik inguruan dauden paisaia zoragarriak ikusi daitezkeen.\nEtxean dauden bi solairuak egurrezko eskailera baten bitartez daude loturik eta honek babes sistema dauka jarrita.\nGasoliozko berogailu zentrala dago.\nEdukiera: 8 + 1 pertsona\nBarbakoa daukan lorategia\nAlojamendu egokitua (igogailu gabe)


Datuen Babesari buruzko Klausula: LABORAL Kutxaren zozketak - Ba da beste modu bat | Laboral Kutxa Blog\nDatuen Babesari buruzko Klausula: LABORAL Kutxaren zozketak\nZozketa honetako partaideei jakinarazten diegu zozketaren harira orain edo gero ematen dituzten datu pertsonalak Caja Laboral Popular Coop. de Créditoren titulartasuneko fitxategi automatizatu batean erregistratuko direla. Laboral Kutxak Arrasaten duen Datuak Prozesatzeko Zentroan (Jose Maria Arizmendiarrieta pasealekua zk.g.) dago fitxategia eta partaideek datu horiek ikusi eta, hala badagokio, zuzendu, ezeztatu eta aurka egiteko eskubideak erabili ahal izango dituzte.\nZozketa honetan parte hartzen dutenek onartu egiten dute datu pertsonal horiek automatikoki tratatzea eta Caja Laboral Popular Coop. de Créditok erabiltzea, zozketa hau dela eta partaideekin harremanetan jartzeko; beste zozketa, lehiaketa edo pareko jardueren berri emateko; bai eta bere produktuei edo hirugarrenen produktuei buruzko informazio komertziala emateko ere. Partaidearen baimenaren barruan sartzen dira, halaber, segmentazioak egiteko eta profilak sortzeko aukera nahiz publizitate zuzendua eta prospekzio komertziala egiteko aukera ere, betiere eskaintza komertzialak partaideen ezaugarri zehatzei egokitzeko helburuz. Horri dagokionez, partaideei jakinarazten diegu, euren datuak lagatzeari esker, honako jarduera-sektore espezifiko eta zehatz hauei buruzko informazioa eta publizitatea jaso ahal izango dutela: aseguru pribatuei, gizarte-aurreikuspenari eta banku- eta finantza-jarduerei buruzkoa.\nPartaideek euren datuak laga edo elkarlotzeko baimena ere ematen diote, berariaz, Caja Laboral Popular Coop. de Créditori. Zehazki, sozietatearen agenteekin eta gaur egun Taldea osatzen duten edo etorkizunean osatuko duten sozietateekin (Seguros Lagun Aro Vida, SA ¾helbidea: Basurtuko Kaputxinoen bidea, 6, 2., Bilbo¾ eta Seguros Lagun Aro, SA. ¾helbidea: JM Arizmendiarrieta pasealekua 4, Arrasate¾) partekatu ahal izango dituzte datuak, entitate horiek sustatzen dituzten zozketen, lehiaketen eta pareko jardueren berri emateko; eta euren produktuak edo hirugarrenenak merkaturatzen dituztenean, informazio komertziala emateko. Partaidearen baimenaren barruan sartzen dira, halaber, segmentazioak egiteko eta profilak sortzeko aukera nahiz publizitate zuzendua eta prospekzio komertziala egiteko aukera ere, betiere eskaintza komertzialak partaideen ezaugarri zehatzei egokitzeko helburuz. Horri dagokionez, partaideei jakinarazten diegu euren datuak lagatzeari esker, honako jarduera-sektore espezifiko eta zehatz hauei buruzko informazioa eta publizitatea jaso ahal izango dutela: aseguru pribatuei, gizarte-aurreikuspenari eta banku- eta finantza-jarduerei buruzkoa. Agiri honen bidez partaideak jakitun daude lagapen hori egingo dela, aurretiaz aipaturiko helburuetarako. Partaideek berariaz baimentzen dituzte hala Caja Laboral Popular Coop. de Crédito nola lehen aipaturiko datuen lagapen-hartzaileak, komunikazio elektronikoen bidez (hala nola posta elektronikoaren edo telefono mugikorraren bidez) haiekin harremanetan jarri eta aipaturiko informazio emateko.\nParte-hartzaileek beren datuak lagatzeko eman duten baimena ezeztagarria da, atzeraeraginezko ondorerik gabe, 1999ko abenduaren 13ko 15/1999 Lege Organikoan aurreikusitakoaren arabera. Hala, baimen hori ezeztatu nahi badute, jakinarazpen egokia igorri beharko dute Bezeroaren Arreta Zerbitzura, Arrasateko 2. posta-kutxara, edota Servicio.de.Atención.al.Cliente@CajaLaboral.es helbide elektronikora.


"Hau ez da aldaketa, murrizketa baizik" - Gipuzkoako Hitza\n“Hau ez da aldaketa, murrizketa baizik”\n2017, urriak 13 Albisteak, gipuzkoa, Gizartea 475\nEgindakoarekin eta egiteko moduarekin daude haserre Andoain, Hernani eta Usurbilgo alkateak. “Dokumentu berria da hau”. Gipuzkoako Foru Aldundiak Lurraldebusen Buruntzaldeko zerbitzua aldatzeko egin duen aurreproiektua —Tolosari ere eragingo dio—. “Baina udalokin eta herritarrekin harremanetan jarri gabe landu eta onartu dute aurreproiektu hori”. Buruntzaldeko udalen izenean hitz egin du Ana Karrere Andoaingo alkateak (Errenteria, 1965). Urnieta, Astigarraga eta Lasarte-Oriak osatzen dute eskualdea Andoain, Hernani eta Usurbilekin batera. “Aldundiaren eta udalen artean ez da izan inolako komunikaziorik”. Eta zuzenketak egiteko ere “galduta” daudela salatu du alkateak. “Ez dakigulako zein datu dauzkaten esku artean. Ez dakigu zer landu duten, ez genekien ezer lantzen ari zirenik ere, eta oso zaila da ez dakizun horri zuzenketak egitea”. Joan den ostiralean zen amaitzekoa aurreproiektuari zuzenketak egiteko epea, baina aldundiak urriaren 23ra arte luzatu du epea.\nHiru udalek joan den astean salatu zutenez, Lurraldebusen zerbitzua %35 murriztuko dute euren eskualdean. “Ez dute aldatu edo mugitu geltoki jakin bat; ez dute aldatu zati bateko norabidea bakarrik. Kendu egin dituzte hainbat zerbitzu, eta oso larria da hori. Oinarri-oinarrira joanda, hau ez da aldaketa, murrizketa baizik”. Aldundiaren eskumena da Lurraldebus zerbitzua, baina udalak prest zeuden egin beharreko aldaketen inguruan hausnarketa egiteko. “Gu geu gara interesa daukagun lehenengoak, guk ezagutzen dugulako ondoen herri bakoitzean zein behar dauden. Egokitzapenak behar dituzte zerbitzuek; ados gaude”.\nBaina Karrerek argi dauka aldundiak zein helbururekin egin duen aldaketa: “Arrazoi ekonomikoak daude atzean, argi eta garbi. Zenbaki jakin batzuk dauzkate mahai gainean, eta horiek gauzatzeko estrategia da hau, bulego batean gauzatutako estrategia. Ibilbideak eta ordutegiak egokitzea gauza bat da, eta murriztea, beste bat”. Buruntzaldeko udalak “kasualitatez” konturatu ziren aurreproiektuari zuzenketak aurkezteko epea amaitzear zela, eta Karrerek berak Marisol Garmendia Gipuzkoako Lurralde eta Mugikortasun diputatuarekin eta Iñaki Prego aldundiko Mugikortasun zuzendariarekin hitzartuta zeukan urgentziazko bilera baliatu zuten ezinegona helarazteko. “Argia izan zen euren erantzuna: ez dute atzera egingo. Datuak dauzkatela esaten digute, hausnarketa egin dutela, eta aldaketak egin egingo dituztela”.\nDatu zehatzagoak mahai gainean jarrita, “maiztasuna” murriztu dutela salatu du Andoaingo alkateak. “Eta baita ospitalerako zerbitzua ere. Astean zehar, ordu erdiro geneukan autobusa lehen, eta ordubetero orain. Eta denok dakigu zenbat jendek erabiltzen duen garraiobide hori, bai ospitalera joateko eta baita inguru horretako zerbitzuetan lan egiteko ere. Oso sektore ahula da, gainera”. Hori dela eta, Andoain, Hernani eta Usurbilgo udalek, joan den astean, aldundiaren atarian bertan salatu zuten murrizketa horiek emakumeei eragingo dietela, bereziki.\nHorregatik guztiagatik, aurreproiektua mahai gainean jarri eta hizketan hastea eskatu dute udalek. “Zerbitzua nola hobetu daitekeen erabakitzeko. Parte hartze prozesua eskatzen dugu, aldundiarekin eta udalekin batera herritarrek ere iritzia eman dezaten. Oreka bilatzea da gakoa”. Urriaren 23rako zuzenketak aurkezteko asmoa daukate Buruntzaldeko udalek. “Eta, bitartean, zerbitzua zegoen horretan uzteko eskatzen diegu arduradunei”. Aurreproiektuari aurkeztutako zuzenketak aztertu ondoren idatziko dute behin betiko proiektua. Horren haritik, Karrerek herritarrei dei egin die hala nahi duten guztiek urriaren 23a baino lehen aurreproiektuari zuzenketak egin diezazkieten.\nJoan den uztailean N-1 errepidean, Irura parean, izandako autobus istripuaren ondoren hainbat geltoki lekuz aldatzeko eskaera egin zuten hainbat erabiltzailek. “Baina, oraingoz, ez daukate asmorik aldaketarik egiteko. Geltokiren bat ez dago oso gune egokian, baina, oraingoz, gune hori ez da Andoainen kentzekotan diren bost geltokietako bat”.\nOñatiarrak ere, kaltetuta\nBuruntzaldeari eta Tolosari bakarrik ez diete eragin Lurraldebusen zerbitzu aldaketek. Debagoienean ere kexu dira urriaren 2an egin zituzten aldaketekin. DG03 eta DG04 ibilbideetan egin ditu aldaketak aldundiak, eta, euren errealitatea kontuan hartuta, egoeraren azterketa azkar bat egin du Irati Etxeberria Oñatiko Udaleko Hirigintza zinegotziak (Oñati, 1977). “Bi aukera eman zizkiguten oñatiarroi, eta guretzat biak ziren txarrak”. Oñatitik igarotzen den zerbitzua, Zumarraga eta Arrasate artekoa, ordu erdiro edo ordubetero izatea ziren aukerak. “Hori izango da herritik igaroko den eskualdeko autobus bakarra; hori hartu beharra dago Zumarraga-Arrasate bidean ez dagoen beste edozein lekutara joateko”.\n“Mugikortasuna hobetzea, ibilbideak erraztea eta puntualtasuna bermatzea”, horiek izan dira aldundiaren oinarriak aldaketak egiteko. “Eta, hotzean begiratuta, hala esango du matematikak”. Baina oñatiarren kasuan, esaterako, lehen zerbitzu zuzena zeukaten Aretxabaleta, Eskoriatza eta Bergarara. “Eta dena hankaz gora gelditu da orain”.


e-administrazinoa: izenpe elektronikoa (I) - bizkaie.biz\nArlo batzuk aktibo dagoz, baita Bizkaiko Foru Administrazinoan be. Lurralde honetan, zerga aitorpenak egiteko orduan, badagoz Internet-en bidez aurkezten diran hainbat zerga: Errentakoa, BEZ eta Soziedade Zergea. Aldundiak Internet-en jarri dauzen programak doban deskargau eta aitorpena osotu eta bialdu egin geinke errez-errez Ogasuneko “bulego birtualera”.\nKontuak kontu, era horretako operazino edo gestinoak egiteko gitxieneko seguridadea behar dogu, besteak beste, norberaren nortasuna gordetako; bapestekotasuna eta datuon osotasuna (datuak ez dirala inondik inora be aldatuak izan) ziurtatzen deuskuezan sistemak beharrezkoak dira.\nFirma elektronikoa edo izenpe elektronikoa nahiatezkoa izango da\nGure istorioan Eduardo Garai protagonistea eta Administrazino birtuala dagoz hartu-emonetan baina hirugarren atala be oso garrantzitsua da. Hirugarren atalak arbitro beharra egingo dau, hau da, kide bien hartu-emonak egiaztatuten dituan jokalaria izango da. Elementu honeri “Agintaritza Egiaztatzailea” esaten jako, ingelesez Certification Authority (CA) eta honek emondako ziurtagiriek bai Eduardo Garai-ren nortasuna eta Administrazinoaren nortasuna egiaztatzen dabe. Ziurtagiriok agiri digitalak dira eta mezu bat bialtzen danean (edo fitxategi edo datu multzo bat) mezu horrek ziurtagiri elektronikoa beharko dau; era horretara, argi eta garbi geratuko da nor izan dan mezu horren egilea. Betiko firmearen antzekoa izango da baina boligrafoa erabili beharrean firma elektronikoa erabiliko dogu.\nFirma elektronikoa, formula matematiko batez lortuko dan ikur kate edo zerrenda bat izango da. Firma edo izenpe elektroniko horrek duda barik, egilearen nortasuna eta mezuaren osotasuna baieztauko deusku. Klabe pribatua gure ordenagailuan eukiko dogu eta hori Agintaritza Egiaztatzaileak emon deuskun ziurtagiri elektronikoaren barruan dago. Bestalde, “urrats digitala” sortuko dogu: mezu edo fitxategi baten kasuan, formula matematiko bat apliketan badeutsagu (HASH formula matematikoa esaten jako) testua edo mezua baino txikiagoa dan ikur zerrendea lortuko dogu.\nGure testuari HASH formulea ezarriz (ikur zerrendea sortu eta klabe pribatua emonaz) lortutako ikur kateari algoritmo matematikoa aplikau eta azkenean gure firma edo izenpe elektronikoa lortuko dogu.\nFirma elektronikoaren harian, hiru kontu:\n1.- Nortasuna egiaztaturik geratzen da: argi dago nor izan dan mezuaren bialtzailea.\n2.- Datuen osotasuna: mezua ez dala aldatu eta ezin dala aldatu ziurtatzen deusku. Daturen bat aldatuten badogu, ikur digitala desbardina izango da eta horren ondorioz, izenpe digitala be desbardina izango da.\n3.- Mezuok geuk bakarrik bialdu geinkezala ziurtatzen da, bsete inoren esku-hartzerik barik.\nEduardo Garai, garraio enpresa txiki bateko jaubeak, gaur burukomin handia dauka, izan be, Administrazino Publikoan, Ogasun eta Finantza Sailean zenbait gestino egin behar ditu: lehenengo bere BEZren aitorpena aurkeztu behar dau eta baita Soziedadeei buruzko aitorpena be. Bidebatez, pasa dan urteko errentako aitorpenaren kopia bat behar dau (etxean eukana galdu egin dauelako) umearentzako bekea eskatzeko eta Ogasun Publikoagaz zorrik ez daukala egiaztatzeko agiria be eskatuko dau. Soziedadeen ganeko zergea dala eta ez dala hiru-lau duda daukazanez, itaun batzuk egiteko be aprobetxauko dau osterea, ia dirutxu apurren bat aurreratzen dauen. Ganera, Udaleko Admnistrazinoari be errekurtsoa aurkeztu behar deutso ze kamioia txarto aparkatuta eikiteagaitik multea ipini deutsie.\nAurreko kasuko protagonistearen antzera, danok be sarritan egin behar izaten doguz era horretako gestinoak eta denpora asko alperrik galdu. Kontua da ze Eduardo honek bere etxetik bideratzen dauzela eskabide, itaun eta gai guztiak eta egunez zein gauez edota goizaldez. Gure morrioa Interneten sartu da, Administrazinoko orrialdeetara jo eta hartu-emon guztiak Sarea erabiliz egin ditu.\nSareari esker, Administrazinoa beti dago zabalik, ez dago ordutegi zehaztik, zerbitzua 7 x 24koa da: zazpi egun eta hogeitalau ordutan martxan, etenik barik. Horrezaz ganera, Administrazino elektroniko edo birtual horrek ez dauka deskantsurik ezta mugarik be, beti dago prest.\nAitatzen gagozana ez da fikzinoa, gaur eguneko errealidadea baino eta gero eta erabilera eremu gehiago izango dira laster.


berrerabilpenaren komunitatea maga salati I maga salati Diotenez, “munduko herrialde guztiek Euskal Herriak mantentzen duen kontsumo maila edukiko balute, Lurra bezalako hiru planeta beharko lirateke hori guztia ekoiztu ahal izateko”. Baieztapen harrigarria da, beldurgarria.\nAsko, gehiegi kontsumitzen dugula badakigu. Badakigu, baita, kontsumitzen ditugun gauza asko eta askori ez diegula merezi duten erabilera ematen. Eta jakin, badakigu, gauza horiek, azkenean, gure etxeetako trastero, garaje edo txokotan amaitzen dutela, eta usteltzen direla, oraindik erabilgarri izanik. Eta gauzak esaten ditugunean askotariko objektuei buruz ari gara: arropa, altzariak, haur-kotxeak, jostailuak, mozorroak, etxetresna elektriko txikiak, liburuak, mendiko materiala... “Norbaiti emango nioke hau, baina ez dakit nori...”, maiz pentsatu izan dugu. Eta, maiz, hori nori eman ez dakigunez, zakar kontainerretara botatzen dugu, eta ahaztu egiten dugu, nahiz eta hori egoera onean egon eta erabilgarria izan.\nOrain badago gauza horiei berrerapilpen bat eskaintzeko aukera, norbait hori aurkitzeko parada. Interneten dago, eta truke.eu du izena. Bertan, behar dena bilatu eta erabiltzen ez dena eskaintzeko okasioa izango du ataria bisitatzen duen edonork. Formulario sinple bat bete beharko da behar ez dena iragartzeko eta profila sortu, besterik ez, behar dena bilatzeko. Erraza da, eta azkarra. Erabiltzaileak, beraien artean eta bitartekaririk gabe arituko dira.\nBeraiek erabakiko dute noiz, non eta zeren truke egin transakzioa. Gainera, interes edo gertutasun geografikoaren araberako foroetan parte hartzeko aukera egongo da. Erabiltzaile, bisitari eta lagunek sortuko dute komunitatea, beren ekarpenekin dinamizatuko dute webgunea. Berriak egongo dira guztien eskuragarri, informazio jarioak elikatuko du plataforma. Eta guztiek aterako diote etekina.\nGarai berrietara egokitu beharra dago, bigarren eskua, trukea eta partekatzea pil-pilean behar dute egon. Izan ere, eta funtzionatzeko modu hauek dakartzaten begien bistako abantailez gain, badago haratago doan funtsezko zergatia: bigarren eskuko salerosketak,\ntrukatzeak eta oparitzeak hobeagoak garela sentiarazten gaituzte, eta horrek zoriontsuago bihurtzen gaitu.


ULMA Inoxtruck eta ULMA Taldeko bi negozio gehiago HISPACK-BTA 2012 azokako protagonista izan dira — Begira - Ulma aktualitatea\nULMA Inoxtruck lehendabiziko aldiz izen Packaging/Elikadurako Teknologien hirurteko azokarik garrantzitsuenean bere mantentze ekipoen gama zabala erakusten, % 100 herdoilgaitzak eta higienizagarriak, eta bere azken nobedadeen primizia ere eman zuen.\nGama osoa aurkeztu zuen, hau da, garraio horizontaleko ekipoak (eskuko traspaletak, elektronikoak eta guraizekoak), altueran pilatzeko ekipoak (pilatzaile elektronikoa, elektroniko-eskukoa eta eskukoa) eta manipulaziorako ekipoak (iraultzeko makina elektroniko-eskukoa eta bobinak eramateko orga). Horri esker, sektoreko profesionalek bertatik bertara egiaztatu ahal izan zuten ekipoen ezaugarri eta diseinu higienizagarria, ekipoak aldizka garbitzea ahalbidetzen duena eta, ondorioz, ekipo ezin hobeak bihurtzen dira nekazaritza elikadurako sektorearen ingurune erasokorretan lan egin ahal izateko.\nGainera, ULMA Inoxtruckek beste produktu batzuk aurkezteko aukera aprobetxatu zuen, horien artean 85˚/105˚-ko inklinazio sistema duen iraultzeko makina elektroniko-eskukoaren primizia, zeina egokia den kargak ergonomiko manipulatzeko eta uhal garraiatzaileetara edo beste batzuetara iraultzeko; HMI, 5,4 hazbeteko ukipen display baten bitartez ekipamendua kontrolatzea ahalbidetzen duena; pilatzeko makina elektroniko-eskukoak, ontziratzeko bobinak aurrez zein albotik manipulatzeko; moldeen manipulazioa termokonformaziorako edo zigilatzeko kanpaietarako, kutxen manipulazioa, bidoiak iraultzeko makina… eta sektoreko profesionalek oso harrera ona egin zieten horiei.\nULMA Inoxtrucken erakusleiho berritzaileak oso enpresa ospetsuen bisitak izan zituen, horien artean Argal, Priela, Florette, Eroski, Azteca, Lomesa, Lácteas del Jarama, Guissona… Aipatu enpresak nekazaritza elikadurako sektorearen erreferenteak dira, eta interes handia erakutsi zuten ekipamenduei buruz, beren produkzio lantegietan horien beharra dutelako, eta, ondorioz, sakonago ezagutzea eskatu zuten.\nULMA Packaging Hispack-Bta azokan izan zen berriro ere, ontziratzeko produktuen bere aukera zabaleko aplikazio eta sistema berriak erakutsiz, neurriagatik eta diseinuagatik zein edukiagatik nabarmendu zen stand batekin.\nAurkeztu zituen produktuetan aipa daitezke ontziratzeko linea automatikoak, produktuak kokatzeko sistema robotizatuekin; prestazio handiko FR 500 flowpack bilgailua, industri okintzaren eta opilgintzaren sektorera zuzenduta, minutuko 500 packeko produkzioak erraz hartzen dituena; TFS skin termokonformatzaileen gama berria, eta VTC 700 bilgailu bertikala, formatua azkar aldatzeko sistema batekin.\nMikrouhin labean zein labean erabili ahal izateko filmen erabilerara zuzendutako ontziratze soluzioak ere izan ziren, baita termozigilagailuak ere, bai ULMArenak bai ULMA Pipingek Espainian banatzen duen Mondini etxearenak.\nBiltzeko makinen presentzia osatzeko, kartoiztatzeko eta zorroratzeko makinak ere bazeuden, ULMA Packagingek halaber banatzen duen Rama italiar firmarenak.\nFinean, standetik hainbeste bisitari igaro izanak eta erakutsikoak sortutako interes handiak nabarmendu egin zuten ULMA Espainian liderra dela eta mundu mailako erreferentzia, goi mailako teknologiako packaging ekipamendu eta sistemen diseinuari eta fabrikazioari dagokienez.\nULMA Handling Systemsek sistema logistiko automatizatuen azken nobedadeak aurkeztu zituen, industria eta kontsumo sektoreetako hainbat ekoizle, fabrikatzaile eta banatzaileengana orientatuta.\nZalantzari gabe, ingeniaritza logistikoak aurkeztu zituen gai erakargarrienak biltegiratze automatikorako sistema herdoilgaitza eta paletizazio automatikorako sistema izan ziren.\nULMAren biltegiratze automatikoko sistema herdoilgaitzak ezaugarri bereziak ditu, elikaduraren sektorera egokituak, eta horri esker prozesuen kalitatea hobetzen da eta bezeroen estruktura logistikoetara moldatzeko malgutasuna lortzen da. Sistemak, segurtasuna hobeto kontrolatzeko produktuen trazabilitatea eta kalitatea ezin hobeto segurtatzeaz gain, aukera ematen du elikagaiak prozesatzeko denborak murrizteko, eta, aldi berean, azken helmuga esleitzeko denbora atzeratzea ere ahalbidetzen du.\nBiltegiratze automatikorako sistemaren elementu guztiak material herdoilgaitzez diseinatu dira, korrosioa galarazteko, diseinu higieniko berezi baten bidez, elementu guztiak erraz garbitu ahal izateko eta, ondorioz, biltegiko produktuen kalitate egokia bermatzeko. Sistemak segurtasunari buruzko arau eta direktibarik zorrotzenak betetzen ditu, bai mantentzeari buruzko FEM arauak, bai elikadura segurtasunerako HACCP direktibak.\nHalaber, ULMA Handling Systemsek paletizazio automatikorako aurkeztu zuen sistema Linea Amaierako sistemetan Ingeniaritzak eskaintzen dituen funtzionalitateen erakuslea da. ULMA Handling Systemsek robotikaren arloko partener onenak ditu eta ongi ezagutzen ditu materialen fluxua automatizatzeko sistemak; horrenbestez, Hornidura Katean eta Hotzeko Katean hobekuntza proiektuak garatzen ditu.


Ukraniarako laguntza - Irungo Udala\nUkrainako gerra hasi zenetik, elkartasun- eta laguntza-bide ugari ireki dituzte erakundeek, GKEek eta elkarteek, gerratik ihesi beren herrialdea utzita doazen pertsonei laguntzeko.\nIrun hasieratik ari da elkarlanean Eusko Jaurlaritzarekin eta Espainiako Gobernuarekin, Ukrainako herritar horiei bizitokia emateko eta mugitzen laguntzeko. Horrez gain, harreman zuzena dugu Ukraina-Euskadi elkartearekin; izan ere, elkarte honek ordezkaritza bat du hirian, eta bertan, Ukrainako 300 pertsona inguru bizi dira. Bestalde, beste zenbait elkarterekin ere harremanetan gaude, hala nola Chernobil Ekartearekin.\nKamioiak eta biltegiratzea\nUkraina-Euskadi elkartearekin irekitako lankidetzaren ildoan, udalari adierazi zioten pabiloi bat behar zutela bidalketen logistika antolatzeko, eta materialak Ukrainako mugara helarazteko garraio-enpresen laguntza ere behar zutela.\nBi kasuetan lagundu ahal izan zaie. Kamioien kasuan, Guitrans Fundaziotik koordinatuta, hiriko hainbat garraio-enpresak errepideko bidalketak finantzatu dituzte haraino, Pentekoste parrokian jasotakoa eramateko.\nOrain arte, XPO eta Levatruck enpresetako bi kamioi abiatu dira Polonia eta Ukraina arteko mugarantz –bat iritsi da dagoeneko, eta bestea iristear omen da–, beste enpresa batek, Mercaoilek, dohaintzan emandako gasolioa baliatuz. Bidalketa gehiago ordaintzeko, Guitrans Fundazioak kontu bat zabaldu du bankuan, bazkideen funtsak biltzeko.\nBeste laguntza eta informazio batzuk\nGainera, udalak gogorarazten du Unicef, Save the Children, Gurutze Gorria, Caritas, Munduko Medikuak, Mugarik Gabeko Medikuak eta Acnur erakundeek dei egin dutela erakunde horiei dohaintzak eginez dirua biltzeko.\nBestalde, udala dagoeneko lanean ari da Irungo lehen familia ukrainarrek, printzipioz hiriko bizilagunekin zerikusia dutenek, bereziki adingabeak ahalik eta azkarren eskolatze-zirkuituetan, eskola-kiroletan eta abarretan sar ditzaten.\nEtxebizitza partikularrean Ukrainako pertsona horietako bat bizi dela aitortua izan dadin, prozedura jarraituz kudeatu behar da, eta Errefuxiatuari Laguntzeko Espainiako Batzordearekin harremanetan jarri, horrek laguntzen baitu bizileku-baimenak eta aholkularitza juridikoa tramitatzen (943 242 483).\nBestalde, gogorarazi behar da Ukrainako senitartekoen informazioa izateko badagoela zenbaki bat larrialdi kontsularretarako (620 641 324), edo Ukrainako enbaxadak ere badirela Madrilen eta Bartzelonan.\nEra berean, Errusiaren inbasioak herrialdean eragindako gerra dela eta, Udaltzaingoak ohartarazi du iruzur egiten saiatzen ari direla egun hauetan Ukrainarekin bat egiten duen laguntza humanitarioarekin lotuta.\nJoan den astean, Gurutze Gorriko arduradunek Udaltzaingoari jakinarazi zioten zenbait pertsona "Ukrainako berreskurapenerako" dirua eskatzen ari zirela kalean, Gurutze Gorriaren izenean. Abisua jaso ondoren, udaltzainak bertara joan ziren, baina une horretan ez zuten inor aurkitu han.\nNolanahi ere, Gurutze Gorriaren helbidearen bidez, baieztatu da ez dagoela kanpaina ofizialik horretarako. Era berean, erakunde horrek Irunen duen ordezkaritzatik jakinarazi dute dirua inoiz ez dutela horrela biltzen eta, beraz, iruzur egiten ari direla